text:
Thursday, January 15, 2009
E Dios di Pasenshi - continua
E foto aki saca dilanti nos cabina ta di un amiga hopi precioso di mi. E ta di Sita Semeleer. El a yuda mi den e compilacion di e Diccionario Papiamento/Ingles y Ingles/Papiamento y e buki di e Historia di Centro Juvenil Washington. No tin palabra suficiente pa expresa mi intimo sintimentonan pa tur su yudansa. Awor den nos biehes, e cu su esposo Max, ta cla pa yuda nos ki ora nos tin un mester. Danki Sita!
Awor .... pa nos Mensahe pa awe.....
Den e prome carta scirbi pa e Apostel Pedro den e Testament Nobo, nos por lesa den e capitulo tres for di versnan 18-22; tocante con Dios a spera cu pasenshi den e dianan cu Noë tabata trahando riba e Arca prome cu e deluvio. Y pa e gracia di Dios, solamente un poco hende a wordo salba door di e awa, esta ocho persona na tur. E resto a perece hunto cu tur e animalnan y tambe nan pertenencianan.
Mi ta admiti y ta confesa, cu e porcion di Scritura aki scirbi dor di e Apostel Pedro, no ta facil pa comprende, y pa splica. Pero un di e berdadnan di mas precioso posibel pa nos como sernan humano ta, cu awe Salbacion Eterno ta ofreci na cada uno di nos for di perdicion eterno. Awe nos no tin un Arca pa salba nos di e huicio y castigo husto di Dios; ma nos tin Señor JesuCristo, Kende a muri pa nos picanan, y Kende Dios e tata a lamta for di morto, pa asina E, esta nos Señor Jesus por rescata nos for di e era malo den cual nos ta bibando actualmente. (Lesa Galationan 1:1-5).
Nos ta lesa cu tempo cu Noë tabata trahando e Arca, Dios tabata spera cu pasenshi pa hende repenti y bolbe cerca djE. Esey ta berdad, pasobra Noë ta wordo yama un predicador di husticia den Scritura. (Lesa 2 Pedro 2:1-5). Of lesa e capitulo ey completo. Awe nos ta bibando cu e pensamentu cu nos ta mihor cu e hendenan ey cu a muri den e deluvio, of esunnan cu a muri ora cu Dios a castiga e hendenan di Sodoma y Gomora cu candela, kimando nan huntu cu tur nan pertencianan, y asina a hasi nan como un ehempel pa esunnan cu lo biba despues. Y esey ta pa nos si; pa cada uno di nos cu ta biba awe. Awe nos ta bibando den e ultimo dianan ariba e planeta cu yama Mundo. Ya a cumpli dos mil aña durante cual tempo e Evangelio cu ta worda yama den Scritura: E Evangelio di Dios y di Cristo. Y tambe e Evangelio di e gracia di Dios cu ta wordo proclama.
Amigonan stima pa Dios, ariba e dia aki cu nos ta scirbiendo e mensahe cortico aki, nos no ta miho cu e hendenan cu a biba prome cu e deluvio, y ni tampoco mihor cu esunnan cu a crucifica nos Señor. Cualke persona cu ta hasi menos caso di e Evangelio awe, praticamente ta di acuerdo cu esunnan cu a rechasa Cristo e tempo. E mensahe berdadero di Dios na nos awe, encluyendo nos di abla Papiamento ta; pa nos repenti y kere e Evangelio. Repentimento ta enclui pa cada uno di nos admiti nos culpa di pica, y ricibi pa medio di fe, Señor Jesus como nos Salbador y Señor. Mi ta repeti: "CADA UNO DI NOS" Esey ta enclui homber y mohe, hoben y adulto, rico y pober, esunnan bon educa y tur otro. Esey ta enclui tambe, nos gobernantenan civil di tur rango. Mi por menciona mas, ma nos ta confia cu e Señor Su mes lo sigui obra pa medio di Spirito Santo, basa ariba e bida, morto y resureccion di nos Señor y Salbador JesuCristo; den e curason di nos tur. Scritura ta bisa nos masha cla, cu Dios ta sperando cu pasenshi te awe, pasobra E no kier pa uno bai perdi.
Pero, corda cu nos dianan ta poco, y e dianan ta malo. P’esey obedec’e Señor awe y awor mes invocando Su nomber.
Si bo ta di acuerdo di e mensahe aki, nos ta invita bo pa liberamente imprim’e y parti e, of mand’e via email na bo famia of amigonan. Te otro ocasion.
Awor .... pa nos Mensahe pa awe.....
Den e prome carta scirbi pa e Apostel Pedro den e Testament Nobo, nos por lesa den e capitulo tres for di versnan 18-22; tocante con Dios a spera cu pasenshi den e dianan cu Noë tabata trahando riba e Arca prome cu e deluvio. Y pa e gracia di Dios, solamente un poco hende a wordo salba door di e awa, esta ocho persona na tur. E resto a perece hunto cu tur e animalnan y tambe nan pertenencianan.
Mi ta admiti y ta confesa, cu e porcion di Scritura aki scirbi dor di e Apostel Pedro, no ta facil pa comprende, y pa splica. Pero un di e berdadnan di mas precioso posibel pa nos como sernan humano ta, cu awe Salbacion Eterno ta ofreci na cada uno di nos for di perdicion eterno. Awe nos no tin un Arca pa salba nos di e huicio y castigo husto di Dios; ma nos tin Señor JesuCristo, Kende a muri pa nos picanan, y Kende Dios e tata a lamta for di morto, pa asina E, esta nos Señor Jesus por rescata nos for di e era malo den cual nos ta bibando actualmente. (Lesa Galationan 1:1-5).
Nos ta lesa cu tempo cu Noë tabata trahando e Arca, Dios tabata spera cu pasenshi pa hende repenti y bolbe cerca djE. Esey ta berdad, pasobra Noë ta wordo yama un predicador di husticia den Scritura. (Lesa 2 Pedro 2:1-5). Of lesa e capitulo ey completo. Awe nos ta bibando cu e pensamentu cu nos ta mihor cu e hendenan ey cu a muri den e deluvio, of esunnan cu a muri ora cu Dios a castiga e hendenan di Sodoma y Gomora cu candela, kimando nan huntu cu tur nan pertencianan, y asina a hasi nan como un ehempel pa esunnan cu lo biba despues. Y esey ta pa nos si; pa cada uno di nos cu ta biba awe. Awe nos ta bibando den e ultimo dianan ariba e planeta cu yama Mundo. Ya a cumpli dos mil aña durante cual tempo e Evangelio cu ta worda yama den Scritura: E Evangelio di Dios y di Cristo. Y tambe e Evangelio di e gracia di Dios cu ta wordo proclama.
Amigonan stima pa Dios, ariba e dia aki cu nos ta scirbiendo e mensahe cortico aki, nos no ta miho cu e hendenan cu a biba prome cu e deluvio, y ni tampoco mihor cu esunnan cu a crucifica nos Señor. Cualke persona cu ta hasi menos caso di e Evangelio awe, praticamente ta di acuerdo cu esunnan cu a rechasa Cristo e tempo. E mensahe berdadero di Dios na nos awe, encluyendo nos di abla Papiamento ta; pa nos repenti y kere e Evangelio. Repentimento ta enclui pa cada uno di nos admiti nos culpa di pica, y ricibi pa medio di fe, Señor Jesus como nos Salbador y Señor. Mi ta repeti: "CADA UNO DI NOS" Esey ta enclui homber y mohe, hoben y adulto, rico y pober, esunnan bon educa y tur otro. Esey ta enclui tambe, nos gobernantenan civil di tur rango. Mi por menciona mas, ma nos ta confia cu e Señor Su mes lo sigui obra pa medio di Spirito Santo, basa ariba e bida, morto y resureccion di nos Señor y Salbador JesuCristo; den e curason di nos tur. Scritura ta bisa nos masha cla, cu Dios ta sperando cu pasenshi te awe, pasobra E no kier pa uno bai perdi.
Pero, corda cu nos dianan ta poco, y e dianan ta malo. P’esey obedec’e Señor awe y awor mes invocando Su nomber.
Si bo ta di acuerdo di e mensahe aki, nos ta invita bo pa liberamente imprim’e y parti e, of mand’e via email na bo famia of amigonan. Te otro ocasion.
Posted by Bicento & Betty Henriquez at 11:06 AM No comments: Links to this post
Subscribe to: Posts (Atom)


c: text/html

text:
DEN HAAG, Hulanda – Presidente di e College Aruba Financieel Toezicht (CAFT), sr. prof. dr. Raymond Gradus a haci unbishita di cortesia na Minister Plenipotenciario, Sr. Guillfred Besaril.
Ademas di e aspecto di cortesia, e bishita a representa u nmomento importante pa Sr. Gradus cera conoci cu Minister Besaril y elabora di forma informal riba e desaroyonan pa cu e presupuesto di pais Aruba pa 2018. Gobierno Wever-Croes ta trahando riba e presupuesto y sigur tanto Sr. Gradus como Sr. Besaril ta di acuerdo cu meta comun mester ta un presupuesto balansa na bienestar di e comunidad Arubano.
Potret ta cortesia di Cas di Aruba

robotstxt: allowed

filter: keep


text:
ORANJESTAD – Ministerio publico di Aruba a haye ta bay den defensa diabierna atardi, relaciona cu e caso di malversacion di propiedad di bestuurskantoor. Esaki basa riba tanto informacion circulando riba e caso, unda cu ta tilda cu lo a trata e caso aki diferente y cu influencia di gobierno. “Ministerio Publico a acerca e denuncia den completo neutralidad. Mescos cu den cualkier otro caso, a cuminza un investigacion penal obhetivo” e comunicado ta bisa entre otro. Ta trata e caso unda cu equiponan visual a ‘disparce’ for di bestuurskantoor y pa cual despues cu a entrega keho, detencion a cay di algun persona conoci den comunidad.
DENUNCIA
Ministerio Publico den e comunicado, a sigura cu nan a ricibi siman pasa un denuncia for di cual a resulta cu señor Marko E.C. posiblemente a haci su mes culpable na malversacion di algun propiedad cu lo ta perdi di bestuurskantoor, desde entrego di gobierno anterior na gobierno actual. “Den varios medio di comunicacion e topico aki a wordo poni den un contexto mucho mas amplio, y dor di esey el a haya un dinamismo bastante particular”.
OBHETIVO
Aki e departamento a bay den defensa pa clarifica kico tur nan a haci y con a atende cu e asunto. “ Ministerio Publico di su parti ta haya importante pa enfatiza cu e denuncia contra E.C. a wordo huzga unicamente riba su meritonan penal, y tambe cu ta a base di esey so Ministerio Publico a traha riba e aangifte. Varios persona tabata envolvi, y a haci huiszoeking bao guia di Huez-Comisario, unda a tuma cosnan den beslag.
DETENCION
OM a sigui splica cu despues di tur esey, e sospechoso E.C. a wordo deteni. “Tur e pasonan aki cu Ministerio Publico a tuma, tabatin nan hustificacion den e informacion cu na e momento ey tabata disponible”.
LIBERTAD
Segun ministerio publico, aunke nan no ta cla cu e investigacion ainda, no tabata necesario mas na e altura aki di e investigacion pa e sospechoso E.C. keda den detencion. “Pesey el a wordo poni den libertad riba 13 di December ultimo” e comunicado ta finalisa bisando .
ORANJESTAD - Ex parlamentario Desiree de Sousa Croes a gana su caso contra gobierno di Aruba. Huez dialuna a ordena gobierno (minister) pa suspende e desicion di dia 20 di november 2017 cu ta mande bay raporta na DPS. Y ademas mester pague e salario conforme e landsbesluit di dia 22 di januari 2010. Keda pendiente pa mas detaye. Lesa e sentencia AKI.
ORANJESTAD – Bou di un interes grandi entre e.o. prensa y abogadonan, e caso cu un periodista a entama contra presidente di Parlamento diamars a tuma lugar. E base di e caso tabata pa ‘identifica e motivacion di e presidente di Parlamento pa a prohibi un periodista entrada den Parlamento pa un periodo specifico’. Un contesta cu despues di basta insistencia di e huez cu a trata e caso, a bin resulta di ta ‘menaza contra e presidente y palabranan pa insulta e instituto’. Huez na final a cuestiona e motivacion ey y a bisa mesora cu den curso di dia mayan diaranzon lo dicta sentencia riba e caso.
ORANJESTAD – Ex parlamentario Desiree de Sousa Croes tin derecho pa haya su funcion ‘bieu’ bek como director di Arubahuis, basa riba e hecho cu nunca e no a wordo ‘retira’ of baha cu pensioen den e funcion ey. Asina abogado Peter Mohamed a argumenta den corte awe mainta pa su cliente. De Sousa (den corte menciona como Croes) a entama un caso contra Gobernador di Aruba y minister di Asuntonan general, cu no kier acepta pa de Sousa bolbe na su ‘funcion bieu’ di Director di Aruba sino kier pa e bay bek na ta docente. Huez ta dicta dia 8 di januari ken tin razon den e caso aki.
ORANJESTAD – Awe mainta huez ta scucha e polis cu tabata envolvi den e morto tragico na 2015 di e hobencita Zinnia Croes. Den combersacion cu e mama Michella, a confirma na NoticiaCla cu awe tin chens pa husticia pa por haya sa kico realmente a sosode e diabierna anochi laat cu a conduci na morto di e hobencita. Ta riba insistencia di e mayornan, cu na September a apela e decision di OM pa no persigui e polis, a bin cambia e proceso y bay hoger beroep cu awor a dicidi pa scucha e polis y wak kico realmente a sosode e anochi tragico ey. E caso ey ta tuma lugar awe mainta 10’or den corte, tras di porta sera.
ORANJESTAD – Diamars awor Corte ta trata e caso cu ex parlamentario Desiree de Sousa Croes a entama contra prome minister Evelyn Wever Croes, pa e haya su trabou ‘bieu’ bek como director di Arubahuis. De Sousa a confirma na NoticiaCla diabierna mainta cu e caso cu e la entama ta contra prome minister mes pasobra e ta esun cu a tuma e decision di no honra e landsbesluit di de Sousa. E caso ta tuma lugar pa 9’or di mainta, unda de Sousa lo pidi huez pa honra su landsbesluit.


text:
Nando Chirino, e kantante kurasoleño bibá na Hulanda, ta lansa un piesa nobo huntu ku e banda La Fiesta. Ta trata akí di un Bob Marley Medley estilo Kizomba.
Nando, mihó konosí komo ‘Juice’, no ta deskonosí den mundu di farándula lokal i hulandes i tin un karera musikal di más ku 30 aña den entretenimiento. Nando a militá pa hopi aña den bandanan renombrá na Aruba manera Oreo, Quasi i Ricochet.
Den pasado e tabata tambe vokalista prinsipal di Re-wind i Orquesta Vibes na Hulanda. Huntu ku e agrupashonnan musikal aki el a lansa diferente disko kompakto i tambe skor diferente hit na varios emisora lokal.
For di aña 2006 te ku awó, Nando ta forma partí di e show band La Fiesta, un banda dinámiko ku tin mas ku 20 aña di eksistensia. E agrupashon ta move regularmente den sírkulonan privá, eventonan di kompania i diferente festival popular. E banda ta distinguí su mes for di otro bandanan 'all-around' pa medio di un repertorio úniko i meks amplió, unda ta varía entre kansionnan latino, kurasoleño, surnameño (kaseko) i tambe pop.
E piesa nobo ku a wòrdu lansá ta un ‘medley’ di diferente kansionnan popular di e legendario Bob Marley, manera ‘Jamming’, ‘I shot the sheriff’, ‘One Love’ i ‘No woman, No cry’. E ‘medley’ ta di e popularísimo ritmo Kizomba, kual a keda hinká den un bachi totalmente nobo, areglá pa e talentoso Carlos Matos. E ‘medley’ ta keda kompañá pa un videoclip, ku por keda mira riba e página di YouTube di La Fiesta AllRoundBand.
E Bob Medley Kizomba Style di Nando Chirino huntu ku La Fiesta lo ta optenibel entrante awe na tur radio emisora lokal, pues yama i pidi p’e.
Bishitá www.lafiesta.nl pa mas informashon òf chèk e Facebook página/lafiesta.allroundband òf tuma kontakto via info@lafiesta.nl


text:
Ta bay renoba Piscina Olimpico Rolly Bislik na Savaneta y pa cu esaki a tene un destaho publico. A cuminsa cu e proceso pa basta luna caba, Stichting Fundacion Facilidadnan Deportivo (FFD) a acerca ACE Engineering Firm pa prepara e bestek. Nan a prepara esaki y basa rib’e recomendacionnan di WEB, cual WEB a haci un assessment pa nos Minister di Deporte Dr.Alex Schwengle y FFD.
E hoya di proyecto aki pa Savaneta ta riba iniciativa di Minister di Deporte dr. Alex Schwengle cu ta aprecia e deporte di landamento, especialmente bou di nos hubentud. E prome step tabata e assessment dor di e profesionalnan di WEB
A base di e recomendacionnan di WEB, ACE Engineering a traha ful un bestek. FFD a invita diferente compania pa participa na e destaho publico. Na e destaho publico tabata presente 4 compania, cual tabata CND Construction, Emeco N.V., Chucho Contractor y Crystel Pools. Naturalmente hunto cu ACE Engineering Firm cu a prepara tur e bestek y a conduci tur tender pa FFD.
Dia 29 di augustus 2017 tabatin e reunion di informacion y dia 5 di September 2017 lo keda publica e nota cual lo tin tur e preguntanan ricibi. E companianan lo por entrega te cu dia 15 di September 2017 y asina cu e prijsnan drenta, e compania ACE Engineering lo prepara un “gunningsadvies.” E gunnings advies no necesariamente ta esun di mas abou lo hay’e, pero ACE Engineering ta basa su mes riba tur rekisito necesario, criterianan y cu ta cuadra cu e bestek traha. FFD lo ricibi e recomendacion for di ACE Engineering a base di e bidnan entrega.
E intencion ta pa dia 15 di september 2017 pa invita un notaris pa supervisa e proceso di entrega di bidnan.
Esaki lo pone cu FFD lo trece tur e puntonan aki cerca e directiva y aki lo tuma un decision y mira si por sigui cu e consehonan di ACE Engineering.
“Normalmente nos ta sigui’e continuamente. Mi ta prefera di warda te ora cu e directiva tuma e decision final”, asina Ing. Junior Tromp, director di FFDA, a indica.
E mantencion ta e parti mas primordial y den esaki nan tin e parti cu ora di entrega documentonan y prijs, mas cu claro nan ta haya un service contract y nan mester cumpli cu ne. Ora di entrega un trabou, semper tin 6 luna cu nan ta keda vigila e proyecto, service esaki. Despues e mesun companianan ta haya e oportunidad di entrega un oferta pa mantene e facilidadnan.
“Esey semper ta un punto di kibra cabes y ora nos yega asina leu, nos lo yega riba e punto di mantencion”, el a bisa. E punto di mantencion ta esun di mas importante y esaki lo keda treci padilanti, pasobra mayoria di loke tin ta pa motibo di mantencion.
Lotto lo financia e proyecto aki, danki na e bon resultadonan di e renegociacion cu Canadian Bank Note Ltd. di e cambio den e contract existente cu a culmina na januari 2017.
Un pabien grandi na e bario di Savaneta & especialmente nos atletanan den natacion. Ban sigi sostene e vision di nos Minister di Deporte dr. Alex Schwengle.


text:
Ingles Básiko 2
- Fecha di inicio: 1/5/2016
- Preis: $420
- Durashon: 24 Lès / 12 Siman
- Nivel: Básiko
- Idioma: Ingles
- Fecha di inicio: 1/5/2016
- Preis: $420
- Durashon: 24 Lès / 12 Siman
- Nivel: Básiko
- Idioma: Ingles
Details & Inskribí
Kontinuashon di e kurso básiko. Den kurso akí ta pone hopi atenshon na strukturanan di pretérito na ingles (tempu pasá) Banda di esaki ta tene diálogonan pa stimulá idioma ingles oral.
Studiantenan ku ta sigui e kurso aki di ingles na FORMA ta risibí un sèt di buki di MacMillan Straightforward edition. E ta kompletu, moderno i un di e mihó métodonan di ingles na e momentu aki. Bo ta risibí tambe un buki di tarea huntu ku un CD pa durante lèsnan i ehersisio, wega i lès adishonal pa kas. Banda di esaki bo ta risibí un buki pa tarea di kas kaminda bo por sigui praktiká kuné.
Kada lès ta konsistí di diferente parti ku e balanse hustu entre e abilidatnan di papia, skucha, lesa i skibi. E lèsnan ta interaktivo i desafiante. Despues di finalisá e kurso ku éksito, e studiante por apliká su konosementu di ingles direktamente tantu den su trabou komo bida privá.
< Go Back


text:
Tur cos ta pasa pa un motibo, Minister di Salud dr. Alex Schwengle a expresa durante di e celebracion di graduacion di e nursenan cu a logra nan titulo HBO den e ramo di Maatschappelijke Gezondheidszorg.
E mandatario a referi n’e “timing” cu tabata excelente relaciona n’e coordinacion di e reforma cu ta andando den e ramo di Geestelijke Gezondheidszorg na Aruba.
Minister Schwengle a splica cu e fundacion ta estableci caba, y actualmente t’e proceso a cuminsa pa establece un “Raad van Toezicht” (Conseho di Supervision) y e maneho di e stichting.
E reforma no ta trece ningun risico p’esnan cu ta trahando den e ramo aki caba; nan posicion huridico ta keda sigura, segun e Minister.
E necesidad pa mas personal profesional den e ramo di enfermeria specialisa den cuido y guia di e pacientenan cu un afliccion of condicion cu ta afecta nan psicologicamente ta existi.
E grupo di graduadonan aki lo yuda yena e cuponan di trabao cu ta existi y/of e cuponan cu a of lo wordo identifica den e proceso di e reforma.
Minister Schwengle ta sumamente satisfecho cu un grupo di enfermero a tuma e reto tres aña pasa pa participa n’e opleiding como cu tin mester di dos team di 8 persona – un pa Oranjestad y un pa San Nicolas, pa cuminsa cu e servicio di “ambulante zorg”.
Ambulante zorg ta cuido y guia cu ta wordo ofreci na cas of durante di bishita na un clinica. E cuido intramural, entre otro na PAAZ, tambe lo conoce mehoracion y expansion cu e reforma aki.
Rafael Lopez, kende ta coordina e opleiding Maatschappelijke Gezondheidszorg pa Instituto di Formacion den Enfermeria di Corsou a splica cu a traha hopi duro pa realisa e curso y a tuma tambe di banda di e studiantenan hopi esfuerso, como cu particularmente durante di e ultimo aña banda di sigui cu e modulenan coriente nan mester a traha riba un investigacion y completa na tesis. Ademas, mayoria di e cursistanan tambe tabata trahando tempo completo.
Di e 19 studiantenan, 16 a caba e curso; 13 a pasa cu un voldoende. E 3 personanan cu no a caba cu nan tesis por entrega esaki ainda riba dia 2 april y esnan cu a haya un onvolvoende ainda por entrega nan documento pa fin di luna di maart pa pasa den un evaluacion mas.
E studiantenan a demostra tremendo dedicacion n’e programa, y e sacrificio tabata grandi. E comision di evaluacion di e presentacion di e tesis a consisti di representantenan di Examenbureau Aruba y di e instituto opleiding pa enfermeria di Corsou, y e dos “gecommiteerde” cu a califica e investigacion cu e studiantenan a haci.
Rafael Lopez ta splica cu e curso aki ta prepara e enfermero pa un funcion di maneho y tin dos of tres di e cursistanan cu ya a cambia di funcion caba; e otronan lo keda cu nan funcion actual pa awor.
E intencion ta pa cuminsa cu un di dos grupo di cursista na luna di september, y ya tin 45 candidato cu e expresa interes den e opleiding.
E posibilidadnan pa na Aruba haya un HBO opleiding ta hopi limita. E opleiding aki mes a tuma luga tres biaha so; 35 aña pasa, na 1997 y actualmente.
Despues di e di dos programa, cuminsando na september proximo, lo probablemente para pa algun aña atrobe te ora identifica un necesidad atrobe.
Minister dr. Alex Schwengle ta agrega cu den e proceso di reforma di geestelijke gezondheidszorg lo inclui cu tempo e cuido di adicto tambe.
E organisacion lo resorta bao di AZV. Tabatin un necesidad grandi pa un organisacion unda cu ta integra y envolve henter e “veld” di cuido mental; y esaki ta tumando lugar actualmente, e “veld” ta hopi entusiasma, el a bisa.
E mandatario a felicita e graduadonan, y ta gradici nan pa nan dedicacion y esfuerso, y na famia y sernan kier p’e sosten cu nan a brinda n’e cursistanan.
Minister Schwengle ta gradici tambe e instituto specialisa den opleidingnan pa enfermero di Corsou y Dienst Volksgezondheid di Aruba p’e esfuersonan den e realisacion di e programa.
E titular di salud ta expresa cu e ta contento cu e interes cu e enfermeronan a desplega y ta desplegando, como cu cuido ta algo hopi personal y e “link” cu comunidad ta hopi mas fuerte ora e cuido ta wordo ofreci pa personanan cu conoce e cultura, e idioma y lenguahe y e manera di ta di e paciente. Ademas, e ta bon pa tin enfermeronan local mes pa haci e trabao, como cu e placa ta keda Aruba, y pues e ta bon p’e economia di e isla tambe.
Minister Schwengle a conclui bisando cu e programanan manera esun cu a tuma lugar ta forma un parti importante di e manpowerplanning pa cuido di salud.
Esaki ta algo cu ta sinti falta di dje den varios area di salud publico, pero cu e ta conociendo mehoracion den forma entre otro di manpower planning pa tempo largo.


text:
E campeonato di futbol mix 1ste y 2de klas entre e scolnan di Enseñansa Basico a finalisa diabierna atardi dia 3 di maart, despues di algun wega sumamente interesante cu a tuma luga den Centro Deportivo Frans Figaroa na Noord.
Pa tur cuater scol, nan wega tabata hopi importante mirando nan deseo pa logra e titulo di campeon. E hobennan tabata hunga cu alma y curpa, demonstrando nan intencion serio den cada hugada.
Colegio Laura Wernet Paskel a bira ganador den e wega pa e campeonato entre Colegio San Hose y Colegio Laura Wernet Paskel. Niun di dos scol kier a entrega y a bataya cada punto ta conta y e wega a caba na favor cu un pinalti di Colegio Laura Wernet Paskel.
E keepernan di ambos scol a defende nan scol cu tecnica y perseverancia. E wega a caba cu e score di 2-2.
Rib’e otro veld e hobennan di Scol Basico Washington a sobresali y a logra gana di St. Anna School cu e score di 1-0.
E resultado oficial di e Campeonato di futbol mix 1ste y 2de klas pa scolnan di Enseñansa Basico ta como lo siguiente: na prome luga, campeon y ta ricibi nan medaya y e Copa ta Colegio Laura Wernet Paskel. Na di dos luga ta finalisa Colegio San Hose, na di tres luga Scol Basico Washington y na di cuater luga St. Anna School.
IBiSA ta felicita tur scol cu a participa na e campeonato, specialmente esnan cu a clasifica pa final. Na mes momento IBiSA ta gradici maestro, mayor, referee, coach y tur esnan cu di un manera of otro a contribui pa haci e Campeonato Escolar di futbol mix 1ste y 2de klas un exito completo. Pa un reportahe di potret por bay riba Facebook di IBiSA.


text:
ORANJESTAD (AAN): George Irausquin, un miembro di e ekipo na e resort intimo den Noord, recientemente a disfruta di un fiesta bon anima mientras e tabata prepara pa bay disfruta di su pensiun.
Tur miembro di e ekipo di Housekeeping y di Maintenance a bini pa bisa George ayo, un persona semper servicial y ingenioso, cu a yuda nan bon desde cu el a uni su mes na e team na aña 2006.
George a splica cu e ta bay cuida su famia awo, lagando atras su famia na hotel pero a priminti di lo regresa pa bishita nan, y cu e lo pensa riba nan ora e bay pisca cu su nietonan. Riba potretnan por aprecia algun momentonan di e ocasion feliz cu tabata yena cu regalonan y sorpresa.


text:
WILLEMSTAD - E víctima cu tabata envolví den e accidente di tráfico ayera mardugá, den Caya Akoerio, a keda identificá como; Oscar Aryuelles-Castillo naci na Colombia, 19 di novèmber 1979.
Siendo un organisacion trahando specialmente na interes di muchanan di Aruba, YMCA ta recaudando fondo pa por ehecuta nan proyectonan. Un di e formulanan ta dor di organisa e teleton anual, unda celebridadnan ta yama dunadonan pa haci un aporte financiero.
Young Men's Christian Association (YMCA) ta funda dia 6 di
My Fitness a haci un donacion na Stichting BOB di 1000 florin. My Fitness ta un compania di un family-gym cu 3 location: St.cruz, Noord y Oranjestad. Un di e metanan mas grandi cu nos tin ta pa stimula e poblacion di Aruba pa biba un bida saludabel y activo.
Diaranson ultimo, Parlamento a trata e concepto di ley presenta pa lider di fraccion di AVP, sr. Marlon Sneek, cu ta regarda e proceso di screening di futuro Ministernan.
Un proyecto di ley cu tin algun tempo caba den preparacion, segun Parlamentario Chris Dammers, cu a wordo presenta pa sr. Marlon
Manera ta conoci, na encargo di CENSO, CORE N.V. a cuminsa na december 2016 cu e proyecto ‘Opschoning Bevolkingsregister’, cual a wordo financia pa FDA.
Pa ley Censo ta encarga cu actualisacion di e datonan den Registro di Populacion (bevolkingsregister) y pa mantene e Registro di Populacion corecto y actual.
OPROEPBRIEVEN 2
Parlamento a aproba e iniciativa di ley presenta p’e lider di fraccion di AVP, sr. Marlon Sneek, cu ta regarda screening di Minister y cual tabata un proyecto di ley cu pa algun aña caba ta ser atendi.
“Pa algun tempo caba, e proyecto di ley aki tabata topico di discusion
Diahuebs mainta SVb a presenta su servicio nobo p’e pensionado. Den un conferencia di prensa ir Edwin Jacobs Director conhuntamente cu Luis Tromp, Hefe di Departamento di Pensioen a presenta un servicio nobo cu a drenta na vigor for di prome di juni. SVb ta pensa riba con por brinda
Durante e ultimo 7 añanan (casi 8aña) di gobernacion bou di e signatura berde, esta di AVP, e Minister encarga cu Husticia a logra hopi p’e departamentonan cu ta resorta bou di su cartera. Asina mes cu financieramente no tabatin mucho recurso disponibel, e mandatario a haya un balance apropia
Manera ta bon conoci cu desde 2009 e partido di pueblo Arubano AVP, a haya e mandato di pais Aruba pa nos bira nan digno representantenan. E mandato aki no a bin sin mas.
Pasobra esaki a bin netamente basa rib’e programa di gobernacion cu e tempo ey nos a publica
Den reunion publico diaranson pa trata y aproba e ley di iniciativa encuanto integridad di Ministernan. E ley aki a ser entrega na Parlamento dia 11 di mei 2016. Raad van Advies a duna conseho cu a drenta Parlamento dia 30 di september 2015.
Sr. Sneek a entrega dos nota di


text:
POR, E Forsa Nobo, tin e gran placer su candidato nobo. Andriani Geerman ta un hoben entrepeneur cu a logra exito comercial riba su propio merito. Su lucha personal a hib’e na un causa y e deseo pa contribui na derechonan di nos tur pa escogencia liber den cuido.
Andriani ta un hoben profesional di 34 aña. Un homber cu di leu caba bo ta mira cu e tin su propio identidad, corda ora bo sera conoci y combersa cu ne. Su lombrishi ta dera p’ariba di brug y di chikito el a siña di e disciplina y satisfaccion di tin un propio negoshi.
Despues di a termina EPI sector Horeca den e estudio di Hospitality Management, Andriani a sigui studia na Orlando Florida.
Lamentablemente, malesa y fayecimento repentino di su tata a trec’e bek Aruba prome cu e por a etrmina su estudio, pero Andriani a saca lo maximo for di su entrada den mercado di trabou, estrenando como e prome sushi chef Arubiano.
Na 2012, Andriani a lanta su propio negoshi cu te dia di awe ta conoci como un di e miho – si no ta e miho – establecimentonan di sushi riba nos isla. No solamente p’e calidad halto y consistencia di e menu pero tambe p’e servicio y pasion cu Andriani ta inculca den su staf y hecho cu bo por mira cu e ta hinca su personalidad colorido den tur aspecto di e restaurant.
Pero e no tabata facil. Como hoben entrepreneur y doño di un empresa chikito, Andriani y su team a haya nan mes ta enfrenta reto y obstaculonan grandi riba su caminda.
Banda di esey, Andriani semper mester atende cu su condicion di salud, locual ta haci su trayectoria den Horeca – un sector cu ta tuma hopi di un persona fisicamente – asina hopi mas remarcabel.
Hecho ta cu desde cu e tin 18 aña, Andriani ta sufri regularmente di inflamacionnan cronico na su curpa. Nunca el a haya un diagnosis fiho, pero segun dokternan e lo cay den categoriana di personan cu ta sufri di jicht of acido urico.
Andriani su dolornan y inflamacionnan a sigui avansa y empeora, yegando na mas di 17 diferente luga riba su curpa.
Dos dokter di cas, diferente internista, tres specialista den reuma y un bateria di test nunca por a duna un resultado definitivo di kico ta causando Andriani su enfermedad, corda na yega na un plan di tratamento. E dolor tabata insoportabel y e inflamacion asina debilitante cu Andriani no por a traha.
Dependiendo riba su mes un biaha mas, el a cuminsa lesa y a haci su propio investigacionnan, buscando casonan similar y con otronan ta trata e tipo di dolornan aki. Tratando na compronde kico ta pasa cu e curpa ora e ta den dolor y con por actua durante esaki. Poco poco e caminda nan mes a guia Andriani na cannabis medicinal como tratamento potencial pa su condicion.
Andriani a haci tur lo necesario pa siña mas di e remedi di tera aki, pasando oranan largo ta lesa di otro casonan cu tambe a uza cannabis medicinalmente. A lesa y studia con e medicina alternativo aki ta wordo uza pa combati otro malesanan, kico e efectonan secundario ta y a bin compronde mas di e diferente maneranan pa suministra e componentenan beneficiario di e mata aki den e curpa.
Andriani su conclusion ta cu mas y mas e evidencia nan ta keda mustra cu e uzo apropria y responsabel di cannabis por beneficia hendenan marea e cu ta sufridia aden, dia afo.
E ta haya cu a bira tempo pa esnan cu ta sufri di dolornan cronico, pero tambe di otro condicionnan cu lo por beneficia di uzo di medicina alternativo, busca nan derecho riba un tratamento cu por yudanan nan recobra nan salud y yega na un calidad di bida husto y digno. P’e motibo aki, Andriani a dicidi pa pone un stap dilanti y representa den arena politico tur esnan cu mescos cu ne kier e derecho riba uzo medicina alternativo.
Como cu e mes tambe ta tata di famia – un yiu y un mas na caminda -, Andriani su posicion ta cu decriminalisacion y no legalisacion ta e caminda pa tuma. Decriminalisacion ta habri e caminda pa uzo estrictamente medicinal di e cannabis. Pues solamente si bo ta malo bo lo por consumi e producto aki den su diferente formanan.
Ademas, decrimininalisacion ta habri caminda pa uzo medicinal sali for e circuito ilegal y pa mundo medico por incluy’e como opcion di tratamento en bes cu pashentnan mester busca nan tratamento riba caya. Ya caba Aruba ta conta cu un Landsverordening na unda tambe ta habri caminda pa un entidad cu ta controla e calidad di por ehempel azeta di cannabis, percurando asina p’e calidad y aspectonan terapeutico di e remedinan aki keda constant y finalmente wordo prescribi. Pero mas ainda Andriani ta kere den conscientisacion y educacion rib’e beneficionan di uzo medicina alternativo.
Pueblo y instancianan mester ta consciente di loke tur ta posibel y kico no. Otro paisnan den region manera Colombia y recientemente Puerto Rico ya caba a decriminalisa cannabis, estrictamente pa uzo medicinal. Andriani Geerman y hunto cune E Forsa Nobo ta haya cu esaki tambe mester POR pa Aruba.


text:
SIMPSON BAY – Tabata diabierne ultimo, cu un persona cu a nombra su mes como Capi PirateMarko, a keda deteni pa Polis pa ser interroga pa 2 ora na Warda di Polis na Simpson Bay.
Den su Facebook post, Capi PirateMarko ta bisa cu el a kede deteni dia 13 di juli ultimo pa 2 ora y mei, despues cu e y algu studiante a dicidi di bay sambuya den e area di entrada di Lagoon di Simpson Bay.
Tambe el a reclama cu e ta cumpli cu ordonan di Minister di Enseñanza, Silveria Jacob. Despues cu Polis a interrogu’e a laga bay. El a declara na 721news cu el a keda deteni pasobra el a bay na un sitio cu ta prohibi pa drenta e awa particular aki.
Polis a dun’e un waarschuwing pa no bay sambuya n’e areanan specifico.
721news a tuma contacto cu Vocero di Polis, Inspector Ricardo Henson, a declara n’e miembronan di prensa, cu e lo bin bek riba e tema aki.
Si Inspector Henson advisa nan pa tuma contacto cu Minister of Enseñanza pa por haya mas detaye. Ora cu 721news a nota despues presencia di Polis y nan a trece nan propio sambuyadornan, a ser puntra pakico tanto secreto.
Pero Inspector Henson no kier contesta nan pregunta y a bolbe referi pa busca informacion na dos Ministerio.
721news a tuma contacto cu algun fuentenan cu nan por confia, kendenan a confirma cu un grupo di buscador di tesoro lo a haya oro y plata, no moneda, pero oro cu plata di berdad.
Di acuerdo cu un di nan fuentenan, e accion secreto aki ta debi cu loke cu a ser haya un parti ta coresponde na Gobiern y un parti n’e grupo priva di indivualnan.
Diasabra 721 news a trata di haya Minister di Enseñanza, pero nan a ser informa cu e no ta na St. Maarten.
Ningun nota oficial a ser publica cu cierto area ta restrict pa sambuyadornan. Algun buzo a expresa si nan preocupacion, cu si nan mester bay sambuya sin sa cu e sitionan aki ta prohibi, manera e.o. e Marine Park, cu nan tambe lo keda deteni y cuestiona.
Nan ta di opinion cu Gobierno mester y coordina esaki mihor ainda, de lo contrario mas sambuyador lo por haya nan mes den problema serio.


text:
Prome Minister Eugene Rhuggenaath ta risibi rapòrt di ‘Stuurgroep Kinderrechten’
Willemstad – Promé Minister di Asuntunan General Eugene Rhuggenaath a instalá na yüli di e aña aki e grupo di traboud i Derechi di Mucha. E grupo di trabou ku ta konsistí di ekspertonan di gobièrnu i eksterno tabatin komo tarea pa analisá e rekomendashonnan di e Komishon di Derechi di Mucha na Genève i duna konseho di Kiko ta e pasonan konkreto ku mester tuma pa implementá esakinan i drecha e situashon di muchanan na Kòrsou. Djaweps dia 13 di desèmber Promé Minister a risibí e rapòrt final.
Gabinete Rhuggenaath ta dediká èkstra atenshon na hubentut i Derechinan di Mucha manera ankrá den Tratado Internashonal di Derechi di Mucha. Ta konosí ku e situashon na Kòrsou no tan a nivel di e normanan manera stipulá den e tratado. Promé Minister ta di opinión ku nos tin ku tuma nos responsabilidat pa drecha e situashon na benefisio di nos muchanan. “ Huntu nos tin ku hasi tur loke ta posible pa nos garantisá ku derechi di nos muchanan ta keda salvaguardia. Nos muchanan ta nos futuro i nan ta nos prioridat, según Promé minister Rhuggenaath.
Den e ultimo 4 luna e grupo di trabou a inventarisá tur e rekomendashonnan i kategorisá nan den enseñansa, hustisia, bienestar, salubridat, i general. E grupo di trabou a traha preguntanan dirihí riba e diferente kategorianan, pa despues organisá seshon ku instansianan gubernamental i no-gubernamental pa papia riba temanan spesífiko.
Responsabel pa e area di Hustisia tabata sra. Ludmila Vicento, ku tèmanan “Huiselijk geweld en de/het minderjarige getuige/slachtoffer van kindermishandeling, seksueel misbruik en verwaarlozing, Kinderhandel – loverboys – jeugdprostitutie – rehabilitatie – kinderarbeid, jeugdcriminaliteit, (Justitiële) Jeugdbescherming en meldcode kindermishandeling/misbruik, Jeugdwet en Wetsvoorstel verplichte registratie verwekker van een kind”. Responsabel pa Enseñansa tabata sra. Heliane Heykoop, riba tèmanan manera “Integratie kinderrechten in het curriculum van het onderwijs, Voorschoolse educatie, Drop out, home schooling, FO, anti-pestbeleid, Autisme, blinden, fysieke/geestelijke beperking, Leer-en gedragsproblematiek”.
Sra. Jeanette Juliet riba e tereno di Bienestar, responsabel pa “Armoedebestrijding, Arbeidsinspectie, Opvoedingsondersteuning, Institutionalisering, Complexe gezinnen”. Pa Salubridat sra. Aimée Kleinmoedig riba e areanan di “Multiple beperkingen/gedragsproblemen, Pre- en perinatale zorg, Toegang tot preventieve gezondheidszorg, Zelfmoordpogingen, Nationaal plan gezonde voeding, Verslavingszorg”. I pa loke ta trata Asuntunan General di e mucha sra. Ine Dwarkasing tabata responsabel pa e areanan di “Uitvoering actieprogramma’s, Taskforce kinderrechten – Kinderombudsman – Human Rights Institute, Centralisering data, Facultatief Protocol #3 bij het IVRK, Jeugdraad/jeugdparlement.”
E rapòrt ta duna un bista di e eksperensia di e ekspertonan den fèlt i for di esakinan e grupo di trabou a saka konklushon. i e rekomendashonnan. E grupo di trabou a inkorporá e rekomendashonnan di e komishon di derechonan di mucha, e ‘bottleneck’ i e sugerensianan ku fèlt mes a bin kune.
KONKLUSHON PRINSIPAL
E grupo di trabou a nota ku fèlt ta hopi bon na altura di e problemanan ku tin, i tambe ku tin tiki diferensha di opinion pa ku e posibel kambionan ku mester implementá pa asina mehorá e situashon di muchanan. E ekspertonan a duna di konosé ku nan ta haña ku mester intensivá e kontakto entre instansianan i ku nan mester ta mas na altura di otro su trabounan. Tambe nan mester haña un manera pa traha huntu pa asina oumentá e resultado ku nan tin komun den nan sektor.
Den e seshonnan ku fèlt kada un sektor a menshoná e mesun problemanan ku ta konosí i ku tin mester pone atenshon ariba pa asina solushoná e problemanan duradero: Mester Formulá un vishon kla – mester desaroyá un maneho basá riba e vishon – mester apuntá fondonan dirihí riba derechonan di mucha pa mas ku un aña – identifiká forsa laboral – hinka e maneho desaroyá den un Kuadro di lei – formulá un maneho di ehekushon i monitor esaki
Tambe a bin dilanti ku mester bin ku un manera diferente di aserkamentu for di gobiernu pa ku famianan ku problemanan multiple. Ademas tur sektor a duna di konosé ku mester duna prioridat na un “meldcode” ku ta obligá pa lei. Den tur sektor tin problema ku implementashon di e tratado i tambe e rekomendashonan. Pa solushoná esakinan, mester atendé ku nan riba 3 diferente nivel.
Riba e nivel makro, ku tin di haber ku gobièrnu, mester formulá e vishon i garantisá ku e ehekushon ta ankrá i duradero, kolekshoná i analisá data, reforsá e desishonnan serka e ministerionan i mester integrá e materia di derechonan di mucha den maneho. E grupo di trabou ta di opinion ku pa ku Gobièrnu e ministerio di Asuntunan General, of un instansia ku ta kai bou di e ministerio aki, mester tin un ròl krusial den kordinashon ora ta trata asuntunan sosial kaminda tur otro ministerionan ta envolví.
Riba e nivel meso, ku tin di haber ku ministerionan i organisashonnan ku ta ehekutá. E kordinashon lo mester kai bou di Ministerio di Asuntunan General, ku kolaborashon ku e ministerionan ku ta na enkargo di ehekushon. Lo mester fortifiká ekspertisio den e ministerionan riba tereno di derechonan di mucha i pone atenshon riba e interkambio ku fèlt. Mester monitor i evaluashon pa asina adaptá e maneho i desaroyá maneranan nobo pa kolaborashon. I riba e nivel mikro, ku tin di haber ku e mucha kaminda ta di suma importansia ku e yudansa ta trempan i efektivo
Konforme e grupo di trabou e kondishon pa kumpli ku e rekomendashon ta ku mester tin un mekanismo pa kontrolá i stimulá implementashon i tin ku pone atenshon na investigashon i kolekshoná datosnan. Instalá un komishon nashonal di derechonan di mucha di Kòrsou, manera di Aruba, kaminda tur e instansianan prinsipal ta representá, instalá un Kinderombudsman i sostene NGO’s pa lanta un Kinderrechtencollectief Kòrsou, manera Hulanda tin.
Pa ku implementashon di e rekomendashonnan i pa kumpli ku e derechinan di mucha e grupo di trabou lo sigui deliberá riba e pasonan konkreto ku mester tuma. E konsehonan lo ta punto di salida pa gobièrnu den su kompromiso pa drecha e situashon pa ku Derechi di muchanan na Kòrsou.


text:
Tayer di Festival di Buki pa Mucha, pa maestronan di scolnan basico.
Biblioteca Nacional Aruba ta organisa un tayer pa maestronan cu kier prepara bon pa e Festival di buki pa mucha. E tayer aki ta pa facilita maestronan cu informacion relaciona cu e tema di e aña aki cu ta ‘FIESTA’. Ta bay construi un calendario di fiesta pa haci un recorido tanto regional, global, nacional y internacional, pa conmemora e hechonan significativo den bida, caminda ta trece dilanti diferente forma di celebra fiesta. Lo pone atencion na diferente buki cu e tema aki pa por usa, no solamente durante e Festival pero tambe henter e aña escolar.
Charlotte Doornhein a skirbi e Regalo di Siman di Buki pa Mucha e aña aki. Titulo di e buki ta De roep van de shoco . Mirto Laclé a traduci e buki na Papiamento, cu e titulo ‘E grito di e Shoco’. E buki aki a wordo traha cu diferente codigo CR cu ta haci posibel cu e lesado y e buki ta den un forma interactivo cu otro. E Regalo di Siman di Buki pa Mucha lo wordo trata tambe den e tayer pa maestronan, como anticipacion di e festival di buki. E tayer pa maestronan di scol basico y preparatorio, ta tuma lugar dia 22, 23, 24 y 25 di september 2014 na biblioteca na Playa.


text:
ORANJESTAD(AAN): — E promotornan di Coney Island a anuncia algun dia pasa cu nan tabata desea di habri 2 di January. E fecha aki no a wordo logra. Tur ekipo ta in place y falta solamente un ultimo inspeccion.
E deseo tabata pa e inspeccion tuma lugar diabierna cu a pasa. Mirando cu DTI ta druk y cu otro trabounan y tambe tin personal cu vakantie y otro controlnan, a pone cu e ultimo inspeccion no por a tuma lugar.
Nos mesa di redaccion a logra papia cu e promotor y el a bisa cu dia 3 di January ta sperando DTI. Mescos director interino di DTI a confirma cu nan lo purba haci nan inspeccion e mesun fecha menciona.
Djey e permiso ta keda den man di Polis pa firma esaki y nan por cuminsa opera. Importante ta cu henter e Coney Island ta arma y pendiente e detayenan menciona.
Hopi hende ta puntra pasobra a anuncia dia 2 di January y esaki no a tuma lugar.
Promotornan kier duna autoridad cu ta haci e inspeccion e espacio necesario. Pesey mes e prome lote di ekipo cu a yega a pasa e inspeccion caba positivamente. Tabata falta algun container cu a yega y a wordo saca for di waf.
Awor cu nan tur a wordo saca y arma ta warda e final inspection. Grandi y chikito ta pendiente pa e dia cu nan por gosa cu nan yiu den e parke grandi aki.


text:
Organiza pa alumnonan di Universidad di Aruba
ORANJESTAD (AAN): Studiantenan di Universidad di Aruba Mirline Esperance y Thalina Willems ta traha como boluntario na Stichting Rancho.
Esaki originalmente como parti di un vak cu nan tin na Universidad, cu ta rekeri pa nan haya experiencia hasiendo e trabaonan ey.
Awor nan a haya e oportunidad pa organiza un evento, di cual nan ta bay siña hopi.
Esaki Thalina Willems a splica den un conferencia di prensa.
El a hasi un invitacion na pueblo di Aruba pa asisti na e evento di dia 10 di December, cu tin di haber cu Dia Internacional di Derechonan Humano.
Den e evento e studiantenan ta enfoca riba e derechonan di mucha, pa tur hende haya sa entre otro exactamente kico ta e derechonan cu mucha tin.
“Tin hopi caso di mucha cu problema na Aruba y ta keda na nos tambe pa duna e muchanan aki un voz”, segun Willems.
Mirline Esperance tambe a hiba palabra y el a splica cu nan a uni cu nan klas pa trece un actividad cu ta encera un dia di informacion pa e muchanan.
E prome parti di e actividad ta bay ta di 4’or di atardi te cu 7’or di anochi, unda cu ta bay tin pintamento y un pelicula cortico dirigi na e muchanan, pa nan conoce e derechonan di mucha.
Di 7’or y ey ta cu 9’or ta bay tin un charla pa adulto, unda cu nan tambe ta haya sa mas di e derechonan di mucha, pa nan por tene cuenta cu esaki den nan bida diario.
Riba e dia ta bay tin participacion tambe di organizacionnan social, incluyendo Bureau Sostenemi, cu ta bay duna un presentacion riba derechonan di mucha.
E actividad ta bay ta na Centro di Actividad di Stichting Rancho den Koningstraat.


text:
LES 14
Un Reino Cu Ta Bay Manda Riba Henter Mundo
Bo sa caba ta di ki Reino nos ta papiando?— Si, e Reino di Dios, e Reino cu lo haci henter mundo un paradijs. Bo kier haya sa mas di e Reino aki?—
Tur reino tin un rey. Y e rey ta manda riba e hendenan cu ta biba na su pais. Abo sa ta ken ta e Rey di e Reino di Dios?— Ta Hesucristo. E ta biba den cielo. Pronto e ta bay bira Rey di tur hende na mundo! Abo ta kere cu nos lo ta contento dia Hesus ta Rey di henter mundo?—
Kico bo tin gana di mira of haci den Paradijs?
Nos lo ta hopi contento! Den Paradijs, no ta bay tin guera ni hende lo no bringa cu otro mas. Tur hende lo stima otro. Niun hende lo no bira malo ni muri. Hende ciego lo por mira, hende sordo lo por tende y hende cu no por cana lo por hasta core bula rond. Tur hende lo tin suficiente cuminda. Anto bestia lo hunga cu otro y nos tambe lo por hunga cu nan. Hende cu a muri lo biba atrobe. Hopi di e hendenan cu bo a siña di dje den e foyeto aki, manera Rebeca, Rahab, David y Elias, tambe lo bolbe biba! Bo tin gana di topa nan ora nan bin bek?—
Jehova ta stima bo y e kier pa bo ta feliz. Si bo sigui siña tocante Jehova y obedec’e, lo bo por biba pa semper den un paradijs hopi bunita mes! Abo kier esey?—
BAN LESA DEN BO BIJBEL
Isaias 2:4; 11:6-9; 25:8; 33:24; 35:5, 6
Juan 5:28, 29; 17:3


text:
Patruya ta wordo dirigi pa Caya Ernesto Petronia na altura di e santana unda cu habitantenan lo a mira un of mas hende homber ta cana cu un bat di baseball den nan man. Patruya a haci un investigacion den vecindario pero no a logra topa cu e personanan en cuestion.
Patruyanan a papia tambe cu e security di Valero Ponton, kende a declara cu e no a mira nada particular. Central di Polis a wordo poni na altura di esaki.
Hombernan arma cu bate di baseball mira den Caya Ernesto Petronia
Patruya ta wordo dirigi pa Caya Ernesto Petronia na altura di e santana unda cu habitantenan lo a mira un of mas hende homber ta cana cu un bat di baseball den nan man. Patruya a haci un investigacion den vecindario pero no a logra topa cu e personanan en cuestion.


text:
E show di moda aki ta premirá di bira un show di moda úniko, kaminda 18 modelo entre 4 pa 11 aña lo haña e oportunidat di demonstrá nan famia i konosínan kiko tur nan a siña durante nan lèsnan di Kim Brown Models.
Na febrüari 2017, modélonan a inskribí pa kuminsá haña lès di modelage, kua nan a inkluí entre otro pasarela, postura, posing i photoshooting.
Komo parti di nan pakete di lès, modelonan a haña un photoshoot serka Theo Meijer na Avila Beach Hotel kaminda nan por a ehersé tur loke nan a siña durante nan lès di posing.
Tambe modelonan a haña un klas di fitdance serka Kim Emnes, unda nan a hasi diferente ehersisio kombiná ku baile.
Banda di a siña hopi, e modelonan a sa di krea amistatnan nobo , haña diferente oportunidat pa modelá pa otro shownan i pasa tempunan ameno huntu.
Durante e Kids Designer Runway Show, e modelonan lo modelá pañanan diseñá spesialmente pa e show di moda aki kaminda ku 3 diseñadó bibá na Kòrsou a traha pañanan eksklusivo pa e show .
Nos diseñadónan ta Inonge Anandala van Wetering di Inonge’s Fashion and Designs , Norrelly Girigorie di Jazmae’s Bows i Kimley Penniston di Designs by Kim Brown. Kada un diseñadó tin un estilo diferente, loke lo trese un show úniko i ku hopi variashon.
Djadumingu awor 17 di sèptèmber lo transformá edificio di PWFC den un runway estilo internashonal di 5or pa 7or. Na final di e show modelonan lo risibí nan sertifikado di lès básiko di modelage di Kim Brown Models, ku oportunidat pa nan bai ‘advanced’.
Pa mas informashon tokante e show por bishitá Kim Brown Models riba Facebook òf manda email na kimbrownmodels@gmail.com.


text:
Proyecto di FADA ORANJESTAD(AAN): Monique Giel Labad tiener consulent di Wit Gele Kruis tambe a hiba palabra ora cu FADA a anuncia e Carousel di Carnaval. Nan rol ta pa pone e muchanan mas conciente riba actonan iresponsabel y e consecuencianan. E parti visual nan kier trece. acto iresponsabel y su consecuencianan ta e tema cu nan kier trece pa ...Read More »
Latest News
Den prome reunion di IPKO a trata e situacion tenso di Aruba cu Venezuela
ORANJESTAD (AAN)—Manera ta conoci, Dialuna 9 di Januari awor, a cuminza e siman di IPKO na Aruba como anfitrion, y nos redaccion a acerca Parlamentario sra. Marisol Lopez-Tromp den e contexto di e reunionnan interparlamentario di Reino Hulandes aki. Parlamentario Lopez-Tromp a menciona cu e constelacion cu a reuni e prome dia tabata consisti di Curacao, Sint Maarten, Hulanda y ...Read More »
Sandra Simmons nombra empleado di aña 2017 na Pelican Adventures
ORANJESTAD (AAN): Pelican Adventures orguyosamente a anuncia Sra. Alexandra (Sandra) Simmons, Gerente di Accounting na Pelican Adventures, como Empleado di Aña 2017, durante nan evento especial di fin di aña cu a tuma lugar na luna di December 2017. Tambe, Sandra Simmons a wordo honra pa su aniversario di trabou cu Pelican Adventures di 25 aña. Ela ricibi un certificado ...Read More »
Nathan y Natasha a haya nan premio for di Setar NV
ORANJESTAD (AAN); Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 ...Read More »
Den Aña di Papiamento tin hopi proyecto pa amplia nos material den nos propio lenga
Parlamentario Tromp-Lee: ORANJESTAD (AAN) – Fraccion di MEP tabata tin su conferencia di prensa semanal, Dialuna mainta, cu presencia di e parlamentarionan sra. Shailiny Tromp-Lee, sr. Endy Croes y sr. Edgar Vrolijk. Pa inicia e rueda di prensa, sra. Tromp-Lee a menciona e hecho cu Gobierno a decreta aña 2018 como Aña di Papiamento mirando cu 15 aña pasa Papiamento ...Read More »
Problemanan social ta pone peso riba comercio
Segun presidente di KvK ORANJESTAD (AAN): Problema social ta afecta nos comercio hopi, segun Sr. Ernst Mohamed, p presidente di Camara di Comercio. E parti pa e dunado di trabao, ya cu ora un empleado tin cu bay cu su ser keri afo, pa un tempo largo, esey ta trece gastonan pa e comerciante, kico pa e haci. Y e ...Read More »
Princess Cruises’ St Maarten Return – Caribbean Journal
OceanZ Boutique Hotel Aruba – 10% Early Bird Discount – Aruba
ECO DMS Celebrates 30 Years with a Glittering Gala – Aruba
Update: Venezuelan ties to oil-linked isles further sour
CARACAS, WILLEMSTAD – Venezuela says it will not reopen its air and sea borders with the islands of Aruba, Bonaire and Curacao until the local authorities implement measures to halt smuggling of coltan, diamonds and gold mined illegally in the South American country. The move ratchets up tensions between Caracas and the islands that have […]Read More »


text:
ORANJESTAD (AAN) – Pa splica cu e gasoducto di Venezuela pa Aruba no ta un proyecto facil, y menos na corto plazo, Minister Mike de Meza a cuminza pa splica, den conferencia di prensa, cu e crisis petrolero y su consecuencianan cu nos ta bibando awor, tabata pronostica for di añanan 60. E mes a bin ta alertando y mustra riba e crisis cu ta existi mundialmente, pasobra e no ta algo nobo sino cu for di añanan 60 bin ariba esaki a wordo pronostica, a base di datonan cientifico y bon argumenta.
E mandatario a comenta cu for di e temponan ey, hopi no kier a kere den dje. El a bisa cu su mes persona den Parlamento, for di aña 2005, a keda enfatiza riba e tema aki regularmente, y a bin cu diferente mocion.
El a keda cuestiona e maneho di e gobierno na mando e momentonan ey, cu tabata tin falta di un maneho con pa deal cu e situacion aki cual no ta bay cambia den e añanan nos dilanti.
Segun Minister de Meza, pronosticonan internacional, door di institucionnan renombra rond mundo, tambe ta demostra cu nos ta sigui bay den un era di dificultad riba e produccion di energia.
Minister Mike de Meza a acentua cu na momento cu Gabinete Mike-1 a asumi e poder, a bin cu un maneho total riba energia, unda a tuma e decision pa aumenta e capacidad di e mulinanan di biento cu ta necesario.
E mandatario a subraya cu, manera Minister Presidente a bisa, esaki ta mas barata cu e prijs cu tin mundialmente riba e mercado di fuel oil, y cu den e añanan cu ta bini no ta bay baha mucho.
Pa Aruba e situacion ta bay bira mucho mas dificil, y e mandatario a reitera cu nos pais tin cu prepara pa esaki for di e momentonan aki.
No obstante e mandatario a elogia e proyectonan di WEB cu di un sistema convencional di recursonan fosil manera fuel oil, cu ta deriva di petroleo, ta cambiando su ekipo pa bay den un sistema cu tin un rendimento mucho mas halto, y esaki ta un bon direccion.
No obstante, segun e dignatario, esaki so no ta scapa Aruba di e efectonan internacional. Tambe gobierno a tuma e decision di bay amplia e poder di biento y ta bin cu un parke nobo di mulina di biento, pa redobla e capacidad cu tin awor, y ademas lo bin cu un proyecto di panel solar, pa haci uso di e energia solar, cual ta e direccion cu mas y mas ta bayendo mundialmente.
Minister di energia a enfatiza cu un proyecto hopi importante den e alternativanan aki ta e recurso di gas natural, pa contraresta e aumentonan di prijs di combustible deriva di petroleo.
Un di e proyectonan cu gobierno ta bezig na e momentonan aki ta e uso di gas natural den un combinacion di Venezuela cu Colombia, y den e cuadro aki aña pasa Minister Presidente hunto cu e minister Hulandes di Relacionnan Exterior a bay Caracas, y a sinta na mesa cu e Minister di Estado di Venezuela pa firma un protocol, di cual un parti grandi di dje ta encera e posibilidad di estudionan, y pa mira si tin espacio pa yega na un acuerdo entre ambos pais, den e caso aki pa haya gas for di Venezuela.
No obstante esaki no ta bay den “un dos tres” manera tin hende ta pretende, y nos tur sa e dificultadnan cu tin cu nos bisiñanan pa zuid, segun e dignatario, ademas di e situacion na Venezuela mes pa cu gas.
Trece for di Colombia ta algo basta complica, ya cu pa nan mes no tin suficiente. Nan tin reservanan grandi pero un mina asina aki, no ta den un frega di wowo por pone den operacion, pero esey ta algo cu ta tuma varios aña.
Minister Mike de Meza a subraya cu tur esaki mester wordo tuma den consideracion, como tambe e decisionnan geopolitico cu tin den cada pais.
Minister de Meza a referi na e bishita cu riba nivel halto, cu a tuma lugar na Caracas entre e Embahador di Hulanda na Venezuela y e Minister di Energia y Minas di dicho pais y ehecutivonan di P.D.V.S.A, pa discuti riba e proyecto di gasoducto y e resultadonan tabata positivo.
No obstante e proyecto aki ta cana hopi slow y e decisionnan na nivel mas halto na Venezuela no a wordo tuma ainda, pasobra tin otro evaluacionnan cu mester tuma lugar tambe, y gobierno di Aruba ta keda pusha esaki pa wak si e por tuma lugar mas rapido posible.
-
Secciones:
-
-
-
Enlaces Recomendados
Buscar
Noticias Candela
- Gobierno emitió comunicado por el caso de Oscar Pérez (+Video)
- Las dudas que había en 2015 sobre gerentes y contratistas de Citgo
- Pedro León Rodríguez: ¿De prófugo de la justicia por corrupción a testigo estrella contra exfiscal?
- Trabajadores de Cuferca exigen respuesta a su condición laboral
- Una docena de compañías han registrado dueños de Cuferca en Panamá y República Dominicana
- Listado parcial de bienes, yates y propiedades incautadas a la red ‘Los Petroleros’ de la Faja del Orinoco
- Aseguran que fue abortado un “golpe petrolero” con captura de empresario corrupto de la Faja del Orinoco
- Notas del Día 15/01/2018
- Vladimir Villegas aseguró que Óscar Pérez está muerto y exigió investigación imparcial (+Video)
- Denuncian deplorables condiciones laborales de empleados de seguridad de Pdvsa Oriente
Noticias Diarias
- Hallado cadáver en zona boscosa al oeste de Anzoátegui.
- ¿Entonces, Adriano? (+Opinión)
- (Lara) Feligresía obligó a funcionarios de la GNB a bajar de tarima este 15 de enero
- (Lara) Conductor de VTV, “Cabeza e’ Mango” atropelló a cuatro bomberos en Barquisimeto
- Caos en Calabozo, Guárico tras numerosos saqueos este sábado
- Hallan 500 cédulas de identidad dentro de una caja del CLAP en Caracas
- Muere octogenario por presunto maltrato físico en geriátrico
- Muere Diego Rísquez, realizador de El Malquerido
- Oscar Pérez reconoció que hubo fuga de información en su accionar y que recibe colaboración
- Habla la esposa de un migrante venezolano desaparecido: "Queríamos tener una familia"
Informe Petrolero
- Desarrollan jornadas de atención social en varios municipios de Anzoátegui
- (Aruba) Candela domina rapidamente den refineria di Valero
- Informe de seguridad de Pdvsa revela que en el 2010 se registraron más de 2 mil accidentes laborales
- Derrame de crudo no afectó a las costas orientales
- Reuters: Venezuela corre riesgos para subir produccion crudo
Guía Corporativa
Archivos
-


text:
Nos curpa ta nos tempel, pesey nos mester cuid’e… Nos curpa ta hopi importante… e ta contene nos celebro, nos alma y nos wesonan, organonnan, nos musculo y tehido. Sin nos curpa, nos no tin bida na mundo. determina nos calidad di bida… nos curpa merece cuido, bon cuido. Pa e motibo aki nos mester ta conciente con nos ta cuid’e y ken nos ta laga juda nos cuid’e. Den e temponan druk cu nos ta biba aden hopi di nos ta bay un salon of spa pa tuma un masashi. Y cada salon ta hasi su esfuerso pa duna un miho servicio posibel. Toch tin ora tin cierto detayenan cu ta skip na atencion di e hendenan cu ta traha eynan. Pa e motibo aki diferente pais a determina standardnan internacional pa garantisa un nivel di higiena, cuido y rekisitonan ambiental den cada salon of spa.
Continue reading “Tips importante pa bo sa ora bo bay un spa”
Tips importante pa bo sa ora bo bay un spa
Con hopi abo sa di higiena y seguridad den e spa cu bo ta bishita? Aki Beauty with Style ta duna algun tips balioso pa bo paga tino riba nan. Hopi importante… ta bo curpa, cuid’e!
Nos curpa ta nos tempel, pesey nos mester cuid’e… Nos curpa ta hopi importante… e ta contene nos celebro, nos alma y nos wesonan, organonnan, nos musculo y tehido. Sin nos curpa, nos no tin bida na mundo. determina nos calidad di bida… nos curpa merece cuido, bon cuido. Pa e motibo aki nos mester ta conciente con nos ta cuid’e y ken nos ta laga juda nos cuid’e. Den e temponan druk cu nos ta biba aden hopi di nos ta bay un salon of spa pa tuma un masashi. Y cada salon ta hasi su esfuerso pa duna un miho servicio posibel. Toch tin ora tin cierto detayenan cu ta skip na atencion di e hendenan cu ta traha eynan. Pa e motibo aki diferente pais a determina standardnan internacional pa garantisa un nivel di higiena, cuido y rekisitonan ambiental den cada salon of spa.


text:
Departamento di Salud Publico (DVG) ta continua cu e encuesta nacional di salud. Na 2016 a conduci e encuesta aki for di 12 november te cu 16 di december y pa motibo cu no a logra yega na tur e adresnan selecta, a keda falta algun encuesta p’asina por cumpli cu e meta final di e encuesta aki.
P’esey DVG a dicidi di sigui bishita adresnan pa haya informacion relaciona cu e Encuesta di Salud.
Esaki lo sosode for di awe diasabra dia 28 di januari te cu 15 di februari 2017. Adresnan den 6 districto/area of zona lo por ricibi bishita di un encuestado.
Nan lo tin un T-shirt y badge cu nan potret, number y emblema di GOA riba dje firma dor di Director di DVG.
DVG ta spera di por sigui ricibi cooperacion di comunidad pa cu e Encuesta di Salud.


text:
Dialuna mainta Prome Minister Mike Eman den presencia di Minister di Infrastructura Benny Sevinger a anuncia e lansamento di e website yama: www.boaruba.aw cu ta habri tambe si ta pone e extension ‘.com’.
E plataforma di informacion digital ta combina cu salanan di exposicion fiho na Oranjestad y San Nicolas, como tambe ambulante na sedenan di MFA rond di Aruba cu ta inicia dia 1 di augustus proximo.
E obhetivo tras di e iniciativa aki, manera Minister President Eman a splica, “ta pa haci posibel cu comunidad ta participa den e desaroyo di nos pais, tanto pa continua dunando informacion riba desaroyonan cu ta andando, pero tambe pa capta e idea y pensamentonan di nos conciudadano rib’e futuro desaroyo di Aruba.”
E prome sala ta ubica na ex local di Acme Store na Columbustraat dilanti di Plasa Nikki Habibe. Lo bin otro na San Nicolas, probablemente na sede di e edificio restaura di Nicolaas Store.
Otro exposicionnan temporal lo pasa dor di e diferente sedenan di MFA manera Noord, Paradera y Savaneta cu lo habri pronto. Aki ta dispone di salanan sumamente activo di ciudadanonan cu ta yega y ta duna un gran oportunidad pa expone e proyectonan importante di pais Aruba.
Asina ta informa comunidad di e vision nan tras y unda nan ta hiba nos.
“Den e salanan y virtualmente, pueblo Arubano por haya un idea di e vision cu Gobierno tin no unicamente pa loke nos a desaroya caba, pero tambe pa loke nos ta visualisa pa futuro”, Prome Minister Eman a splica.
Den henter e proceso aki, e mandatario ta spera di por haya hopi reaccion, idea y pensamento di e conciudadanonan bisando, p. e. cu por pone mas atencion riba algo of si a pensa riba esun otro.
No tin limite p’e temanan cu por trece dilanti. Por opina riba renobacion di nos barionan, sostenibilidad, reconocemento di nos propio identidad, nos monumentonan, nos hobennan, nos naturalesa, etc.
“Henter e vision total di un Aruba sostenibel tecnologicamente, ecologicamente, social-economicamente, tur ta bay keda presente den e sala aki y den otro salanan. Tur esaki ta forma parti di e miho manera pa laga pueblo participa den e desaroyo y duna nan pensamento pa futuro”, Premier Eman a declara.
E ta gradici Oficina di Inovacion y Ministerio di Infrastructura cu ta haci hopi di e proyectonan aki.
“E ta un vision grandi cu ta wordo realisa tur dia. Bo ta wak e den bo bario; si bo no wak e na luz, bo ta wak e na caretera, bo ta wak e na e scolnan cu ta wordo renoba, of bo ta wak e na e MFA.
Tambe bo ta wak e riba bo payslip na e Repartietoeslag, na e Schoolkinderentoeslag, na un aumento di pension of na e aumento di salario minimo.
Den tur forma e vision aki ta pa trece felicidad den cada hogar di nos ciudadanonan y cu trabou duro nos ta haciendo e posibel, pero nos kier pa nos comunidad participa continuamente den e desaroyo y p’esey e salanan aki di encuentro tur rond di Aruba.”


text:
Full Moon & Lighting Parade pa lokal i turista
...Selebrashon Dia Mundial di Turismo...
WILLEMSTAD- 17 di sèptèmber 2015 –Den kuadro di selebrashon di Dia Mundial di Turismo Ofisina di Turismo di Kòrsou (CTB) ta organisá un parada bou di e nòmber Full Moon & Lighting Parade. E parada ta tuma lugá djasabra 26 di sèptèmber saliendo for di Sambil i terminando na Brionplein.
Dia Mundial di Turismo ta keda selebrá anualmente riba dia 27 di sèptèmber i ta hiba di tópiko e aña aki; ‘1 bion turista, 1 bion di oportunidat’. Turismo ta e pilar ekonómiko number unu. Mas turista ta nifiká mas desaroyo pa nos pais. Saliendo for di e tópiko aki, CTB ta organisá un parada pa tantu nos hendenan lokal komo e turista. Durante di e parada ta e intenshon pa e turista por interakta ku nos hendenan lokal i pa di e manera ei eksperensiá un parti di nos kultura.
E parada ta sali for di Sambil pa 7or di anochi subiendo Helmin Wiels Blvd -Veerisweg - Weg naar Westpunt - Schottegatweg West - Weg naar Welgelegen – Rodeweg - Breedestraat (O) i ta terminá na Brionplein. Animashon musikal ta den man di dj RO-1 i Universal Brassband. Na final di e parada lo tin ambiente riba Brionplein i lo sera e selebrashon ku un show di vürwèrk pa 12:00 di anochi.
Benta di T-shirt ta tuma lugá na CTB di djaluna pa djabièrnè di 8or di mainta pa 5or di atardi i tambe riba djasabra 19 di sèptèmber di 9or di mainta pa 1or di mèrdia. Huntu ku e T-shirt lo risibí tambe un artíkulo di lus pa usa durante e parada. Partisipá bo tambe i selebrá Dia Mundial di Turismo huntu ku nos turistanan.


text: Ministerio Públiko a trese rekisitorio den kaso kontra presunto agente polisial Mark M, kómplise di organisashon kriminal. Fiskal di Hustisia Willem Bos a haña prueba ku e polis a forma un grupo di organisashon kriminal i tin prueba di esaki. Esaki a keda informá djaluna durante un investigashon. M. ademas ta wòrdu sospecha di a duna informashon, instrukshon, soborná, labamentu di plaka, i tambe a violá informashon sekreto di kuerpo polisial. E sinku sospechosonan segun fiskal ta tratando na manipulá informashon di e kaso kontra di nan. M di 30 aña den 2011 a saka bastante informashon konfidensial i bende esaki na kriminal nan. Durante investigashon a Sali na kla ku e agente polisial lo a saka informashon for di 28 mil kaso i a saka esakinan for di sistema polisial. Segun Ministerio Públiko, ta imposibel pa poe un persona den libertat despues di e kantidat di akusashon ku tin den su kontra. A trata na saka informashon for di un usb i tambe 5 telefon di e sospechosonan pero esaki no a logra.


text:
YAKARTA.—A lo menos 23 persona a muri i 17 a disparsé den e kandela ku a sosodé djadumingu pasá, riba un barku di pasahero ku tabata transportá mas ku 200 persona for di Yakarta pa e archipiélago di e Mil Isla, dilanti di e kapital di Indonesia.
E ekiponan di reskate a logra salba 194 persona, algun di nan ku kimánan grave, segun datonan di e Hunta Nashonal Indonesia di Gestion di Desaster, publiká den e medio di e pais Detik.
Entre e sobrebibientenan tin 17 herido ku a hiba pa e hospital Atma Jaya di Yakarta, nan tur indones, di entre 18 pa 51 aña di edat, menos un mucha di 7 aña.
E sifra di mortonan a oumentá konsiderablemente for di e kuater fayesido ku a anunsiá en prinsipio, pasobra despues ku a paga e kandela por a hasi un investigashon mas amplio ora ku a tou e barku pa e haf Muara Angke di Yakarta.
Pagadónan di kandela i Krus Kora a kolaborá den e operashonnan di reskate i pagamentu di e kandela, ku a kuminsa ku un korto sirkuito di un generator den interior di e proa di e barku.
E barku, identifiká komo Zahro Expess, tabatin mas ku 200 persona a bordo, entre pasahero i tripulashon, riba un ruta pa e isla Tidung ora ku e kandela a kuminsá despues di a sali for di Muara Angke ora ku e barku tabata na un kilometer i mei di distansha for di tera.
E hefe di e departament di Bombero di nort Yakarta, Strbiadi Gunawan, a akusá kapitan di e Zahro Express, ku no a revelá su nomber, di a empeorá e situashon pa motibu na lugá di alertá e pasaheronan i dirihí e evakuashon, el a opta pa salba su mes.
“Kapitan di e barku a hui, el a bula”, segun un testigu.
E pasaheronan a tuma nota di e kandela pa motibu di e ola di kalor i huma pretu ku a kuminsá sali na e proa i plama rápidamente den henter e barku ora ku el a drenta den kontakto ku e depósito di kombustibel, segun testigunan ku a papia ku prensa.
E desaster marítimo mas grandi ku a sosodé den tempu di pas a tuma lugá dia 20 di desèmber na Filipinas i a kobra 4341 bida humano.
E aksident naval a sosodé ora ku e ferry MV Doña Paz, ku tabata sobrekargá di pasahero, a dal kontra e barku petrolero MT Vector i tur dos barku a kima mei mei di laman. Tabatin solamente 24 sobrebibiente.


text:
Meta di Fundashon Kuido pa Ansiano ta: pa yega na un forma di bibienda spesial pa nos grandinan di origen Caribense biba na Hilanda i ku tin nesesidat di yudansa i ku tin problema ku pèrdida di memoria. Kuido pa asiano ta nifika na Hulandes: “Zorg voor ouderen”.
Bo ta pertenesé na e grupo di enfoke aki i bo ke biba den un ambiente kaminda tin oportunidat, i kaminda bo por asosiá ku otro habitantenan? Bo ke desaroyá bo ideanan na bo propio bienestar?
Zorgcocon Kuido pa Ansiona ta duna kuido ku atenshon dirigí riba rèpèt pa e origen kultural, tradishon i kustumbernan di grandinan.
Bo tin mas ku 50 aña i bo ta haña dushi pa hasi algu huntu ku otronan? Nos ta ofresé bo den forma di un proyekto den koperashon ku, entre otro Sentro di kuido De Beukelaar na Rotterdam-zuid.
Adres: West Varkenoordseweg 95, 3074 HK Rotterdam
T 010 870 5800
M 06 16 91 37 74 puntra pa sra Esther Horne


text:
Apesar di a duna un splicacion amplio y contesta e numeroso pregunta cu tabatin di parti di media local, Gabinete Mike Eman II a tuma nota cu despues di e conferencia di prensa ofreci pa anuncia e proyecto ‘Dreamers’, ta necesario pa aclarea cu aki no ta ta trata den
En conexion cu e celebracion di Dia di Obrero, STT su miembronan di FSTT y tambe miembronan di PEVESA cu ta e club di actividad a sali dia 26 di april 2017 cu e lema: “Nos ta Un” pa 5 scol y na 3 cas di anciano na unda nan
E stationsschip di Marina Real den Caribe, esta e M-fregata, Zr.Ms. Van Amstel, siman pasa a bolbe intercepta dos caso di droga, unda un total di como 1100 kilo di cocaïne a ser tuma den beslag.
E logro di capturanan aki, semper ta cu colaboracion di mas unidad, cu ta combati
Dialuna awor, dia 1 di mei, for di 10 or di mainta te cu 4 or di atardi, Marina Real lo tin su tradicional Opendag na Mariniers Kazerne.
Esaki ta un oportunidad pa pueblo Arubano por sera conoci mas di aserca kico nifica presencia di Marina Hulandes na Aruba.
E ta priminti,
Relaciona cu celebracion di Dia di Obrero dialuna awor dia 1 di mei 2017, Fuels Marketing & Supply Aruba (FMSA) ta anuncia cu tur stacion di gasolin lo ta cera, manera ta custumber caba. Pa e stacionnan cu ta opera 24 ora pa dia, esey ta encera cu diadomingo manece
Rey Willem Alexander ta bisa cu e parti di su trabou cu e ta gusta mas ta …tur loke tin di haber cu deporte. E ta gusta anima e deportistanan di nos Reino, pero tambe consola nan ora cu nan perde, y duna premio/medaya n’esnan cu a gana.
Tempo cu e
Aruba Triathlon Association un bes mas lo representa Aruba den exterior unda un total di 3 atleta lo bay competi den e Caribbean Championship na Key Biscane, Florida.
E atletanan Giannon Eights, Linda Smith y Sandra Postma hunto cu nan coach Glennon Eights lo bataya contra e mihor atletanan di triathlon
Mescos cu tur aña, Directiva di FTA ta preparando pa por recorda e gecha historico cu ta Dia Internacional di Trabou, esta dia 1 di mei, 2017. Nos mester sigui recorda e luchanan, e sacrificionan cu mester a wordo haci pas’ina por celebra e dia aki y alavez prepara p’e
Ayera, Endy Croes a sali pa San Fransisco California pa atende dos dia di reunionnan intensivo di WBSC. WBSC ta World Baseball and Softball Confederation unda Endy Croes actualmente tin e encargo como vice presidente pa henter e area di Caribe.
Durante e reunion aki 22 ehecutivo di tur 5 continente
For di awe 28 di april te cu 1 di mei proximo, un delegacion den deporte di Tang Soo Do lo ta na Heredia, Costa Rica unda nan lo ta participando n’e torneo XIX Internacional Costa Rica 2017 den e Region 18 Centro Americano y Caribe.
Paisnan confirma cu lo participa n’e


text:
Padrastro:
ORANJESTAD(AAN): E caso tristo di fayecimento di Rishandroh Anastacia (5) y Roshandrick “Eugene” Frans (3) tin como sospechoso principal e Padrastro Gabriel “Gaby” Martiens. Nos a entrevist’e den forma exclusivo siman pasa, unda el a conta riba e caso y con e yiunan a fayece.
Su defensa ta den man di abogado mr. Drs. Ben Heinze. E investigacion sinembargo no ta cla ainda y keto bay ta interogand’e riba e caso lamentabel aki.
Gaby Martiens a cuminsa e entrevista admitiendo su culpabilidad. El a conta cu e prome caso tabata di e mucha Eugene Frans di 3 aña. Manera dia di awe e ta corda e fecha, tabata un diabierna 27 di october 2017, ora el a sali for di trabou. El a yega cas y a haya e dos muchanan hungando cu azeta y hariña, sushando henter e cas. El a rabia y sota a cay. E yiu chikito, el a mande bay baña pasobra e tabata tur sushi na hariña. Pero e yiu no kier a baña, pa cual den baño el a bolbe haya sla y den e proceso ey e mucha a cay y a dal su cabes na e rand di e potchi di WC.
Consecuentemente, e Padrastro a conta cu e mucha a cuminsa bati y a bay flauw. “Ma spanta”, asina el a conta den e entrevista. “Ma sacudi’e y segun mi e tabata biniendo bij bek, pasobra su wowonan a medio habri”, el a sigui splica. El a carga e yiu y pone drumi riba cama. El a pensa cu mañan mainta e lo ta miho. Sinembargo, mainta ora a bay den camber, a topa cu e criatura frieu, stijf y sin bida.
E mama a bira histerico den cas, pa cual el a menasa e mama y den e proceso sla a cay tambe. Den nan desesperacion, el a bisa e mama cu e lo “Take care” di dje pero e mester cera su boca. El a hinca e curpa sin bida di Eugene den bahul di su auto y a core bay Warda di San Nicolas cu intencion pa bay entrega e curpa y splica nan locual a sosode. Pero e no tabatin e curashi pa baha di auto. El a start su auto y dal un rond di e drive thru di Burger King, a keda core tras di Warda di Polis, banda di Brandweer, pensando kico pa haci y kico pa bisa Polis.
Ta eynan el a haya un idea pa miho dera e criatura y huy bay biba na Hulanda unda e lo a entrega su mes. Cu e plan ey den mente el a bolbe cas, bay coy su hermentnan y anochi lat el a bay na un mondi na Savaneta y a dera e cadaver, cu entretanto a core mas di un dia den bahul di su auto.
Na yoramento el a skirbi un carta di despensa, el a brasa e cadaver, a pidi’e despensa y a der’e hunto cu su carta di disculpa. Na cas e no por a drumi, su consenshi tabata remorde y asina mes a bay traha. El a pensa di traha te fin di aña, spar poco cen, pa bay biba na Hulanda.
Pa e demas famia, desde 27 di october, ki ora nan yama puntra pa Eugene, tabata bisa nan cu e ta cerca un tanta “pabou”. Esey a keda e excuus pa por lo menos un luna, mientras cu e mucha tabata dera caba. El a keda menasa e mama pa no bisa ningun hende nada di e asunto aki.
Cu e stress ey den mente, casi un luna despues, dia 22 di november, el a yega cas y a topa cu e realidad fastioso cu Rishandroh, e ruman di 5 aña, a kibra e television flatscreen na cas. E acto aki no a bay sin coreccion, pa cual el a conta cu el a rabia hopi y a dal e yiu. E no a specifica con el a matrat’e pero e ta realisa si cu, mescos cu a sosode cu e otro yiu (Eugene), cu esaki tambe a bay flauw.


text:
Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.
Zodiac ta hunga tur Merdia y Anochi di dialuna pa diasabra. Riba diadomingo e ta hunga merdia so. Zodiac ta un wega cu ta multiplica bo inversion. Cu 1 florin bo por gana 25.000 florin ora tin 4 cifra y signo corecto. Cu 5 florin bo por gana 125.000 florin cu Pick 4 y signo. Y invertiendo e suma di 25 florin cu Pick 4 y Signo bo por gana e suma di 625.000 florin cu Zodiac!
Mescos Hendrikus, bo por hasi uzo di e option pa cumpra cualkier combinacion di bo numbernan cu e opcion di All Symbols. Lotto, e loteria di Aruba tin diferente wega; Catochi, Big 4, 1OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Un logro historico pa tur cu ta traha na nos Aeropuerto
Tambe a gana e di 3 premio den miho aeropuerto den e region
“Ta cu hopi orguyo e team completo di Aruba Airport Authority ta anuncia awe cu a reconoce nos aeropuerto mundialmente cu dos premio importante den e calidad di servicio cu ta otorga na aeropuerto, debi na nos servicio excelente”, asina Barbara Brown, Chief Commercial Officer na Aruba Airport Authority N.V. a duna di conoce.
E ta referi na e Airport Service Quality Awards 2016, cu e organisacion Airports Council International a anuncia dia 6 di maart 2017. Aki Aeropuertonan grandi y chikito for di rond mundo ta competi den ken ta provee e miho servicio y experencia na pasaheronan.
A base regular ta haci encuesta bou di pasaheronan saliendo for di Aruba p’asina haya sa con e nivel di satisfaccion ta bou di e pasaheronan. Satisfaccion specialmente den e procesonan cu ta pasa ora di biaha.
“Como Aeropuerto ta importante pa sa unda nos ta haciendo e cosnan bon y na unda nos por mehora nos servicionan y nos procesonan”, di acuerdo cu Barbara Brown.
E procesonan ta encera aceso na aeropuerto, e proceso ora di check-in, e proceso di inmigracion y siguridad, e facilidadnan cu ta guia e pasahero dor di e edificio, e facilidadnan di compra di cuminda y bebida, e ambiente en general na aeropuerto, e nivel di satisfaccion general, e proceso di yegada na aeropuerto.
Total ta cualifica no menos di 34 diferente fase cu e pasaheronan ta pasa dor di nan. Ta compila e informacion a base diario, mensual y na cada kwartaal ta mand’e pa analisa p’asina haci e ahustenan necesario.
Desde aña 2015 a dicidi di haci e sondeo aki dor di forma parti di e prestigioso programa “Airport Service Quality” conduci dor di ACI (Airports Council International), cu ta un organo mundialmente reconoci cu Aruba Airport Authority ta miembro di dj’e desde hopi aña caba.
ACI ta representa e interesnan di Aeropuertonan, di Gobiernonan y instancianan internacional manera ICAO. Nan ta desaroya standard, maneho y practicanan recomenda pa aeropuertonan y ta duna informacion y oportunidad pa training pa hisa e standard rond mundo.
Un di nan hermentnan pa haci esaki ta e ASQ Survey cu ta un programa mundial cu ta sondea pasahero na aeropuertonan rib’e dia cu nan ta biaha. Tur aña e programa ta crea come 600,000 cuestionario individual den 41 idioma na 84 pais rond mundo.
Cada aeropuerto ta uza e mesun cuestionario cu ta crea un database di e industria pa asina aeropuertonan por compara nan mes cu otro rond mundo. E programa di ASQ tambe tin un parti cu ta facilita e compartimento di e miho practicanan bou di operadornan di aeropuertonan.
Ta presenta e “ASQ Awards” na e aeropuertonan di cual nan clientenan (pasaheronan) a duna un cualificacion mas halto durante un periodo di un aña. Ta haci e categorianan asina pa reconoce e logronan di aeropuertonan di diferente tamaño y di diferente region. Aruba Airport como tal a gana e premio di 3 luga pa Miho Aeropuerto pa e region Latino America y Caribe cu mas di 2 miyon pasahero pa aña. Ta comparti e di 3 luga cu Quito Airport.
Tambe a gana e premio como e prome luga pa Aeropuerto cu a mehora mas tanto den region di Latino America y Caribe. Es decir, aeropuerto di Aruba a resalta den e area di mehora servicionan den e region di Latino America y Caribe como esun miho.
“Aruba Airport ta contento di a gana e prome luga pa e aeropuerto cu a conoce mas mehoracion y tambe di 3 luga pa miho aeropuerto den e region. Nos pasaheronan ta nos prioridad principal y nos ta tuma esaki hopi na serio. E ekipo completo di aeropuerto hunto cu nos partnernan ta traha hopi duro pa duna nos pasaheronan e miho experiencia manteniendo e nivel nan mas halto di siguridad. E Programa di ASQ a duna nos e hermentnan valioso pa analisa y dirigi nos esfuersonan pa mehora y premiacionnan aki ta duna nos e siguransa cu nos ta bayendo den e bon direccion. Nos lo sigui tin e obhetivo di bira lidernan den customer service entre aeropuertonan. E premio aki no ta solamente un logro pa nos como aeropuerto pero un gran logro pa nos pasaheronan”, asina Barbara Brown a termina bisando.
E programa ASQ Programme ta celebra di 10 aniversario yudando aeropuertonan compronde e miho forma pa sirbi nan clientenan, conduci dor di ACI World. Ta presenta e premionan ASQ na aeropuertonan cu a ricibi e puntonan mas halto den transcurso di e aña. E ceremonia pa presentacion di e premionan ASQ ta tuma luga na e di 27 ACI Africa/World Annual General Assembly, Conference & Exhibition na Port Louis, Maritius, dia 16 pa 18 di october 2017.


text:
Deporte y movecion ta algo cu bo gusta? Un estudio na ‘Centraal Instituut voor de Opleiding tot Sportleiders’ CIOS, por ta algo pa bo. Esaki ta un estudio pa formacion deportivo riba nivel di MBO cu na final ta conduci na un profesion den cual deporte y ehercicio ta importante. E estudio ta tuma luga na Hulanda na 5 instituto. Aruba Sport Unie ta informa mas ariba esaki.
Cu un diploma di CIOS, bo por traha na Aruba den e sector Horeca, cu un club of un organisacion deportivo, tambe na entre otro Stichting Geestelijk Gehandicapten, KIA of Cuerpo di Bombero.
Admision pa Estudio CIOS:
Hobennan cu ta interesa mester ta un studiante cu ta den su ultimo aña di MAVO 4, of cu a gradua caba di MAVO 4. Tambe studiantenan di EPB-doorstroom (Niveau 1). E aplicante mester haci un test fisico pa mira si e ta cualifica pa drenta e instituto na Hulanda. Otro test cu tambe mester wordo haci prome, ta test di e idioma Hulandes y test di Rekenen. Ta preferibel pa e hoben tin 18 aña di edad, pa e por aplica pa un fiansa di estudio DUO na Hulanda, mirando cu Aruba no ta duna un fiansa pa estudio riba e nivel di MBO.
E test fisico lo tuma luga riba diasabra 4 di februari cu ta solamente pa studiante nan cu ta interesa pa bay studia e aῇa escolar 2017 -2018. Ultimo dia pa inscribi pa participa na e test ta diaranson 1 di februari.
Esunnan cu ta interesa y ta desea mas informacion por tuma contacto cu Sra. Jacqueline Ponson van Putten na Aruba Sport Unie , telefon 585-4067 of via di email [email protected].


text:
ORANJESTAD – Na anja 2012, Aruba a bolbe hanja importancia den mundo di baseball ora cu Xander Bogaerts tawata cana rapidamente den e organisacion di Boston Red Sox. E prensa Americano a pone luz special ariba e phenomeno di Aruba cu tawata pasando rapidamente den e sistema di liganan menor di Red Sox. Un storia unico unda un hoben di Aruba hunto cu su ruman homber ta firma cu e organisacion di Red Sox pa awe ta e shortstop principal den e ekipo di Grandes Ligas.
E tawata importante pa nos pa e momento special aki no bai asina sin mas, y ta e momento ey mes ta unda Baseball Aruba a bin na existencia. Aruba a keda altanto di tur e pasonan di Xander por medio di e pagina di facebook di Baseball Aruba unda un communidad di e tur e fanaticonan di e deporte di baseball aki na Aruba a cuminsa reuni pa asina keda altanto di noticianan importante di tur e peloteronan di Aruba, unda cu nan por tawata hungando.
Awor cuater anja despues nos ta tuma un stap mas pa asina organisa locual ta bai bira e prome edicion di e Baseball Aruba Coaches Clinic. Cu cooperacion di Sports Zone Aruba, e clinica di baseball lo ta bai ta dianan 18 y 19 di November proximo unda lo tin como invitado y orador principal Sr. Hensley Meulens di hermana isla Curacao.
Sir Hensley “Bam Bam” Meulens ta hitting coach di e ekipo di San Fransisco Giants desde 2010, unda San Fransisco a titula World Series Champions na 3 occasion. Meulens tambe ta e actual Manager di Team Kingdom of the Netherlands unda varios di nos peloteronan di Aruba a hanja chens pa hunga den e torneo mas grandi mundialmente di baseball e “World Baseball Classic.” Nos ta sumamente contento di por tin Hensley Meulens na Aruba pa ta e prome orador durante e Coaches Clinic.
Un pelotero cu tawatin influencia grandi ariba Team Kingdom of the Netherlands, un ex-Major Leaguer y actual coach ta Sir Eugene Kingsale mihor conoci como “King” cu tambe lo tey presente pa asina duna su presentacion di coremento di base y specialista di toke di bala. Nos a mira Eugene Kingsale duna un presentacion anja pasa na Curacao durante e Curacao Baseball Week cu a impressiona tur esnan presente y pa es motibo ey nos ta orguyoso di por tin Kingsale durante e Coaches Clinic.
Por ultimo, un di e themanan principal durante e seminario ta keda picheo. Aruba e ultimo anjanan no a desaroya pitcher. Pa es motibo ey nos a aserca un compania na New Jersey cu ta reconoci na Merca pa su preparacion di pitcher na nivel di college y Grandes Ligas. Nos ta bai tin e honor di tin e Director di Biopitch na Aruba Sr. Greg Short pa duna un presentacion na tur e coachnan con nan ta prepara un training pa pitcher.
E fechanan ta poni caba, e Coaches Clinic lo tuma lugar Diasabra 18 di November cuminsando for di 3or di atardi y lo termina pa 8or di anochi. Y diadomingo mainta lo tin un session practico ariba tereno unda lo cuminsa di 9or di mainta y lo termina pa 1or di atardi.
E prijs di entrada pa e dos dianan lo tin un Early Bird special di Afl 35,- pa esnan cu registra ariba nos website y na porta lo ta Afl 50,-, e seminario lo tuma lugar na Paseo Herencia Shopping Mall na Palm Beach den e ballroom di Mr. Jazz. Diadomingo mainta nos lo ta na Nadi Croes/Crismo Angela Ballpark na Santa Cruz.
Baseball Aruba y Sports Zone Aruba kier a gradici nos sponsornan oficial cu ta ATCO Concrete Products, DAMA N.V., EUMAR Lock and Key Services y SUBWAY Aruba cu ta haci e seminario aki posibel.
Registracion ta habri caba y por bishita nos website www.baseballaruba.com pa tur informacion di e seminario. Ticketnan ta obtenibel na Citgo Santa Cruz y Gallo Rojo na San Nicolas. Reseva dibo awor, lugar ta limita!


text:
Dama turista levemente herida den un accidente na R. Arendstraat
Dialuna mainta a drenta informe di un accidente cu hende herida na e cruzada Rudolf Arendstraat/Emmastraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un chofer turista bayendo pabao no a para pa duna preferencia y un van cu tabata bayendo zuid den Emmastraat a dal riba e auto di e turista. Debi na e impacto e dama turista a resulta levemente herida. Na yegada di e rapid responder di ambulans nan a atende e dama levemente herida na e sitio mes.


text:
ADVANCE HR Services cu donacion na fundacion Adopt an Addict
E aña aki ADVANCE Human Resource Services a escohe un biaha mas pa demostra su apreciacion y bon deseonan pa e temporada di fiesta na su clientenan den forma di un donación.
Un stichting cu ta hasiendo un labor hopi bunita pa nos comunidad ta fundacion Adopt an Addict. ADVANCE ta desea di expresa su gratitud na e bon causa aki door di regala un donacion na fundacion Adopt an Addict representa pa su directora, senjora Audrey Laclé. Stichting Adopt an Addict ta existi pa mas cu 8 anja y ta un fundacion cu ta juda hopi adictonan ambulante rehabilita. Esunan cu mester di ayudo ta haña e oportunidad pa wordo trata sea na Aruba of den exterior. Esaki pa asina nan por ta miembronan productivo den nos comunidad.
ADVANCE ta desea su clientenan, fundacion Adopt an Addict y pueblo di Aruba en general un feliz temporada di Pasco y un prospero anja 2015 cu hopi salud y felicidad.
Trackback from your site.


text:
Parlamentario Donny Rasmijn, miembro di fraccion di AVP ta mustra cu ultimo simannan durante di e campaña politico cu ta tumando lugar pa eleccion di dia 22 di september proximo, pueblo por tuma nota cu ta ser presenta pa diferente politico, cual puntonan di accion ta mustra mas tanto riba puntonan loke el a considera ‘populista.’
“Nos por a publicacion di un serie di punto di promesa, pero cu ta sin contenido y hasta sin seriedad pa trata di gana atencion di pueblo.
Ya caba tur hende sa cu partido MEP a sinta den Parlamento, di baina nan ta bin trabou, di baina nan ta participa riba nivel y riba dje nan no ta presenta cualkier estudio of proposicion cu ta make sence den Parlamento.
Awor nos por mira un lista di MEP cu e.o. baha prijs di awa y coriente, ta pone cu nan lo bay elimina hedging, ta papia di importa gasolin mas barata y ta lanta e pregunta na MEP ta con nan ta bay logra esakinan.
Prome tin cu bisa riba e asunto di hedging, ta algo cu semper a wordo haci caminda tin biaha ta sali gana for di dje y tin biaha e no ta sali bentahoso y nos tin cu menciona cu un par di aña pasa a wordo gehedge na un volumen hopi mas halto cu lo normal na un mal momento, cu a resulta cu net e ora ey despues cu el a wordo formalisa, prijs di crude oil a baha hunto cune e fuel oil tambe a baha.
Esaki tabata un bon oportunidad cu a bay perdi pa reduci e prijs y gastonan riba awa y coriente y nos tin cu bisa cu semper e asunto di hedging a wordo haci tanto bou Gobierno di AVP y Gobierno di MEP, bou tur Gobierno ya cu nunca e asunto di hedging tabata pasa via di Minister of di Parlamento y no tabatin control riba esaki.
E compania WEB tabata haya su consehonan for di expertonan y nan tin nan grupo di experto den e compania y eynan e decisionnan ta wordo tuma y consecuentemente den e caso menciona, e no a resulta bentahoso p’e compania, pero nos por a ripara cu cambionan ta bay wordo haci el respecto.
Den futuro cu yega momento pa bay dicidi di uza e sistema di hedging, lo tin cu consulta cu Conseho di Minister prome cu tuma e tipo di e decisionnan aki cual sigur lo ta bon ya cu e ora e por wordo carga politicamente compara cu e situacion actualmente caminda e compania ta haci’e normalmente caminda tin ora e ta gana y tin ora e ta perde.
Ultimo añanan cu e no a sali bon, no nifica cu ta bay elimina hedging ya cu e tipo di contract aki ta percura pa mantene un prijs constante cu ta duna e compania cu por mantene e prijs abou ora cu e prijs ta halto y ora cu esaki subi.
N’e momentonan aki cu e prijs di fuel oil ta para na $50 pa bari, ta bon pa mantene e prijs aki ya cu nos sa cu otro aña e prijs lo subi a base di tur e desaroyonan cu tin actualmente e.o. diferente conflicto cu tin, ta bay haya problema grandi cu e prijsnan lo bay subi.
Nunca por bisa cu ta bay elimina hedging ya cu ora haci esaki y e prijs ta schommel aki aya, nunca bo ta sigur cuanto ta bay paga na awa y coriente, locual tabata e caso y ta un asunto cu no ta zomaar ta bin papia di elimina hedging y cual proceso ta rekeri un estudio y analisis profundo y ta algo cu ningun momento partido MEP a presenta tras di su vision pa elimina hedging.
MEP no tin otro alternativa y simplemente ta lansa un grito populista sperando di gana popularidad cu e tipo di gritonan aki.
Na mes momento ta bin dilanti e prijs di awa y coriente y nos tin cu bisa cu nunca antes a yega di sosode cu prijs di awa y coriente a baha den ultimo 8 añanan durante gobernacion di partido AVP, a baha den e forma cu el a sosode durante di e periodo aki.
Nos sa cu semper tur hende kier p’e prijs baha mas, pero di otro banda nos kier pa nos hendenan ta consciente cu e prijs di awa y coriente por varia, pero nos por tuma nota cu e ta sigui baha y ta algo cu nos ta premira pa otro aña tambe.
Si ta bay bisa cu ta bay baha prijs di awa y coriente locual ya caba nos sa cu ta bay pasa na cuminsa momento di otro aña caminda nos a splica esaki varios biaha, pero MEP ta pretende di a inventa algo cu tur hende sa caba cu ta bay tuma lugar, sigur bou di gobernacion di partido AVP y sigur ora cu nos ta sigui rumbo di energia alternativa cu lo percura p’esaki sigui baha den futuro,” Parlamentario Donny Rasmijn ta splica.


text:
Dia Mundial di Riñon ta cay riba e di dos diahuebs di maart loke ta nifica cu diahuebs dia 9 di maart mundialmente a reflexiona riba e complicacionnan cu enfermedad di riñon por trece cune como tambe con pa preveni esakinan.
Dr. Horacio E. Oduber Hospital tambe ta haci uzo di e oportunidad aki pa acentua e problemanan cu esaki ta encera no solamente pa hospital como institucion pero mas ainda p’e paciente.
E aña aki e tema ta obesidad pa motibo cu esaki ta un problema mundial cu ta toca Aruba tambe. E ta un di e causanan mas grandi di presion halto, diabetes como tambe enfermedadnan cardiovascular.
Esakinan ta trece cune daño na riñon cu consecuencia cu hopi biaha e paciente aki ta caba na dialyse. Asina e dañonan aki pasa no tin cura mas!
Paciente di dialyse na Dr. Horacio E. Oduber Hospital, esta Danila Igmar Boekhoudt a splica cu el a cuminsa dialisa na mei 2012.
“Mi tabata dialisa tres biaha pa siman, esta riba diamars, diahuebs y diasabra”.
Dialyse no tabata algo facil p’e..…“Pero ami ta un persona hopi positivo y mi ta pone meta. Ora bo kier logra algo bo ta bay p’e.
E impacto cu dialyse a haci riba mi bida tabata limita mi na cierto ora. E ora mi mester a hinca mi bida den un regla y rutina cu mi por a logra yega na tur mi metanan. Sabiendo cu tres biaha pa siman mi ta mara na 4 ora na un mashin,” el a bisa.
“Mi conseho ta cu si bo kier logra algo den bo bida y bo kier ta un mihor persona den bida bo ta bay pa loke bo kier y logra.
Dialyse no ta algo facil pero no ta algo imposibel y si bo duna di bo mes lo bo logr’e. Asina ta si bo ta na tempo acudi pa bo wordo yuda,” el a conclui.
Dr. Horacio E. Oduber ta existi desde aña 1976 y su nomber ta na honor di e prome dokter Arubiano. Cu mas di 1000 empleado trahando diariamente pa atende e mas di 16.000 paciente pa aña, Hospital ta conta cu 320 cama y ta brinda un variedad grandi di servicio medico na nos comunidad y na turistanan.
Pa por eherce tur e intervencionnan medico aki, Hospital ta conta cu un centro di rehabilitacion, un centro di terapia fisico, un departamento di emergencia, wondenpoli, diabetes center, pain clinic, oncologia day-care unit, 5 sala di operacion, Intensive Care Unit y asina por sigui menciona.


text:
Den su calidad como miembro ehecutivo di Confederacion di Boxeo di AMBC, Presidente di Arubox, sr. Marco Dupersoy lo atende un congreso importante na Ciudad de Mexico e dia 21 di maart.
Mester bisa cu durante e congreso aki diferente topico importante lo wordo discuti. Lo bay papia e.o. riba e 2017 Competition Guidelines, e qualification guidelines p’e torneonan mundial di Hamburg 2017 y Buenos Aires 2018, e calendario di competencia 2018, cursonan cu lo wordo ofreci y Year of the Caribbean 2018, cual lo mester bira e aña di Caribe.
E Confederacion di Boxeo ta un asociacion cu ta wordo controla y dirigi pa AIBA cu tin como obhetivo mehora, promove y propaganda e deporte di boxeo den tur forma den henter e continente America.
Ta bon pa menciona cu aña pasa e representante di Aruba, sr. Dupersoy a keda eligi como miembro di e comite ehecutivo di AMBC pa un periodo di tres aña, esaki pa prome biaha den historia.
Un danki sigur na Lotto, e Loteria di Aruba pa medio di Comision di Subsidio cu a subsidia e biahe di Presidente di Arubox, sr. Marco Dupersoy kende lo atende un congreso importante di AMBC na Ciudad de Mexico.


text:
Siman pasa Diahuebs mainta nan a bai cu e auto di Glendeline Maduro cu ta traha na Cool FM 98.9 den e Morning Show. Por a ripara cu tur caminda via social media nan a pone pa busca e auto. Loke a pasa ta cu un team di persona a dicidi di bai cu e auto y Pimp su auto complete. Den 4 dia nan a cambia e auto aki full. Diamars atardi 5or nan a hibe unda su auto cu tabata horta ta full cambia. Esaki tabata un sorpresa masha grandi pa su persona paso tur su friends tabata na e sitio pa asina sorprende. Speed Garage a facilita nan lugar pa haci e cambio complete y EDCO costum shop a zorg pa organisa full e cambio. Nagico a busca e auto riba nan takelwagen y Sikkens a duna e verf. Tambe Zen Disgn a sticker e auto y Modern Electronics a pone e radio. Super Car Wash a laba e auto paden complete y Shaba Car accessories a duna riem pa e auto. Elite a yuda cu sound y luz. Monster Energy Drink a yuda pa tur hende tin algo di bebe. Aki tin e potret di loke a pasa y pronto Team Films lo tin e video pa tur hende wak loke a pasa na TV y tambe online.
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
Nos no a studia nos kolonisado ulandes sufisiente bon, si no nos lo tabata sa ku nos tabata programa; I si nos bira nos kara pa tempunan largu i ninga e eksistensia di kolonialismo e lo disparse di su mes. Nos a lubida ku nan a eduka nos pa no mira kolonialismo komo kolonialismo – Joceline Clemencia
Month: May 2017
Fridi Martina – Mama Korsou
Fridi Martina a kanta: “….Korsou inspirami pa mi bolbe kas, stop di bende nos awa i nos tera pa depchi awo, sera boka di tur ku ta bisa ku nos no lo por. Ai Korsou habri man, mi ke ta bo yu. Kurason ta bo nifikashon.”
Jossy Rosales – Rei di Skalo
Ta ken a sakami for di Skalo? Hende blankunan. Ta ken a kumpra tur luga den Skalo? Hende blanku, makambanan.
Ken tabata dono promo? Hudieunan. Ami ta e uniko YDK ku e kolo aki ku nan ta yama ‘tristu’ ku a tribi di kumpra siete kas. Monumentunan ku tabata dono di protestant i hudieu. Drecha nan ku mi mes sen.” – Jossy Rosales – 13 di mei 1937
New Colonial Dictionary: Political Corruption
Dutch governments been talking about strengthening democracies in their Caribbean colonies but have been structurally refusing to invest money in journalism courses, scholarships, media accountability mechanisms. Its a classic example of political dutch corruption denying Black impoverished people access to critical people power and therefore deliberately sabotaging their future in setting up independent media outlets to advance their interests of equity
100 Logro di Kapitalismo Krioyo – Dia di Labor
Dia di labor ta rekorda tur hende ku sindikalismo ta mal stanka ora kapitalismo krioyo ta na mando: bewakernan, trahadonan di supermerkado, trahadonan den konstrukshon i mayoria trahado di pakus, hotel, kuminda lihe i den limpiesa te dia di awe no tin un sindikato, sufriendo bou di kondishonnan laboral menos faborabel strobando nan di por biba un bida digno na Korsou